Breaking News; CNA, CNDF, CDF nih Taal pawng ah SAC ralkap pawl an erhtonh hna, an motor 7 hrawhpiak! – The Cherry Par\nOctober 16| Falam Peng chung kahdohnak ah CNA+CNDF+CDF nih Taal khua pawng ah erhtonh in a taap mi SAC ralkap motor 7 an hrawhpiak cang hna, tiah kan theih.\nHi hna hi Kalaymyo-Falam in Hakha lei ah kal aa tim mi an si i motor 60 tluk chung ah 7 an hrawhpiak cang hna.\n“Hliamh mi 20 in 30 kar an si cang lai. A thi mi zong an tam cang lai nain fiang in theih a si rih lo. Taal ah hin an hren hna.\nFalam lei zong kir kholo, Hakha lei zong kir kholo, cawl kho loin an erhtonh hna. Kiangkap khuami zong kan zaam dih,” tiah min langhter lo mi kiangkap minung pakhat nih The Hakha Times ah a chim.\nHi hna pawl zuanhnawh ding ah Hakha um SAC ralkap pawl zong CNA+CDF nih an nam hna i Hakha lei ah an kir than tiah theih a si. Atulio Falam Peng kahdohnak he pehtlai in SAC ralkap nih Rialti khua 10 an khangh dih, Thlanrawn khua inn 12 hrawng an khangh i Tuphei khuami 2 an thah hna, tiah kan theih.\nFalam-Hakha Karlak Kahdohnak Thawng. Chin ramkulh Falam in Hakha lei ah a kalmi ralhrang rual hna cu Falam peng chungah Chin ralkap nih an kah hna i mawtaw 7 a rawk, ralhrang a thimi an tam tiah theih a si. Oct 14 ah Falam in a chuakmi Tank 2 telh in ralhrang mawtaw rual hna cu Falam peng chungah CNA, CDF le CNDF nih Oct 14 le 15 ah an kah hna hi a si.\nalhrang mawtaw dang cu Oct 16, tuni ah Falam lei an kir than. Falam lei a kirmi hna zong cu Lungpi khua pawngah Chin ralkap nih an kah nolh hna tiah theih a si fawn. Kahdohnak i a thimi le hliamtuarmi hna kongah tuanvo ngeitu hna nih fehtermi le thanhmi a um rih lo.\nCNF chimnak nawlngeitu Salai Htet Ni nih cun “Kan hmunpi an naih khawh lonak dingah kan kham lai. Cun an rak naih khawh zong khi va si ko sehlaw kir than ding a fawi ti lai lo” tiah a chim. Credit: The Hakha Times, The Chin Post\nBurma Ramkomh Dohthlennak: Kan sining, kan lam le kan ruahchannak! Biahmaithi; Tutan Burma Ramkomh mipi dohthlennak hi thla kua chung a lut cang. A hram kan thawknak cu duhlonak langhternak a si — Non-violence. Ralhrang nih an kan tlaih, an kan hrem, an kan thah caah mipi nih mah le mah runvennak kan tuah — Self-defense. A donghnak ah, ramkhel thlenremhnak caah tiin hriamtlaih dohthlennak a chuak — Armed Resistance.\nKan Ramkomh dohthlennak he pehtlaih in khuaruah awk a tam, ceihhmai a herhmi a tam. Thil tampi lakah, kan sining, kan zawh dingmi lam le kan ruahchannak kha tlawmpal kan van cuanh ta lai. Kan Sining; Ralhrang thazaang hi a tanglei bantuk in a tlawmbik phun 5 ah then khawh a si lai. 1. Ralhrang (+ Border Guard Force le People’s Militia), 2. USDP le party cheukhat, 3. Crony le company cheukhat, 4. Ralkap hlun cheukhat, 5. Ralhrang zuatmi minung pawl.\nRalhrang hi sing hnih/thum an si lai tiah ruahdamh a si. Ralhrang, an chungkhar le Ralhrang tanhmi pawl dihlak hi nuai 5 hrawng cu a si lai dah. Burma Ramkomh milu hi nuai 50 renglo a si. Cucaah, 100 ah pa 10 hi Ralhrang lei an si. An tlawmte tiah ti khawh a si nain kan Ramkomh kha kum 60 hrawng a uk cang mi an si i ram hrawh cu an thiam ngaingai.\nDohthlentu Thazaang hi a tanglei bantuk in a tlawmbik phun 5 ah then khawh a si ve lai. 1. Elected MP cheukhat, 2. EAO Bu cheukhat, 3. Political party cheukhat, 4. State hrambunh Bu cheukhat, 5. Mipi cawlcanghnak ah a telmi Zatlang Bu pawl.\nA tlangpi in cun dohthlentu thazaang hi mipi dihlak kan si, 100 ah 90 kan si tiah ti khawh a si. Sihmanhsehlaw, kan purhdah deuh ahcun anmah um in a rak ummi zong an tam ngai te. Tahchunhnak ah, dai tein ummi MP, EAO, Political party le mipi cheukhat an um. Cucaah, 100 ah 60-70 hrawng hi dohthlentu lei kan si.\nKan Lam; A cheukhat nih ramkhel biaruahnak lawng hi lam a si an ti. A cheukhat nih ramkhel biaruahnak cu kan tuah te ko lai. Nain, atu cu Ralhrang pawl kha a lamkip in phomh caan bak a si; Thlenremhnak kan tuah ko lai tiah an ti tikah ramkhel biaruahnak cu kan ngei te lai an ti. A cheu nih cun biaruah zong a hau lo, tuk lawlaw i tei lawlaw hna ding a si an ti.\nWa le Mongla cu anmah tein um pengmi an si i zei an poi lo. PPST chungtel phu 8 cu NCA anniversary hna an hei kai salam ko. Arakan pawl cu mi an buai lio ah an ram an ser cuahmah ko. Shan cu hmunhma an cuhnak ah anmah le anmah an i tu. Mon hi an cawl kho tuk lo. Tutan ah biatak deuh in a cawlmi hi Kachin, Karen, Karenni le Chin kan si. Tlangcungmi deuh le Khrihfa deuh kan si. Mon, Arakan le Shan hi hlan tuanbia ah Kawl a rak zuamcawh khawhtu miphun pawl an si. Kawl tam deuh umnak Ramthen pawl hi an cawl ngaingai. Sagaing le Magwe hi raltuknak lei ah an lang khun. Kawl cu milu an tam i hriam an tlaih tikah kan thazaang nganpi a van si.\nLam thimnak caah hnulei sining a zohmi kan um, tu lio sining a kherhhlaimi kan um, hmailei sining a tuaktan mi kan um. Mipi nih cun zapi tel ding, doh ding, tei ding ti phun in kan ruat nain ramkhel vawlei ahcun ruah awk thil a tam ngaingai. Kan ifun lo ahcun kan ral hi kan tei kho lai lo tiah kan theih. Nain, miphun tampi umnak Ramkomh kan si i kan dihlak ifun zong cu fawi dawh a si lo.\nKan Ruahchannak; Tutan kan sungh ahcun ‘Ralhrang Sal’ kan si zungzal cang lai, cucaah, luatnak kan hmuh nakhnga kan tei hrimhrim a hau tiah mipi khuaruahnak ah a um. Kan ruahchanmi cu luatnak asilole zalennak a si. Zalennak hi 1948 ah kan hmuh kan ti nain atu tiang ‘zalennak taktak’ kan hmu rih lo kan ti. Federal democracy, self-determination, human rights pawl a ummi Ramkomh kha ser kan duh.\nRaltuk cu ram caah hlawknak a um lo. Raltuk lo tein luatnak hmu kho sehlaw a tha tuk hnga. Asinain, luatnak cu a lak in hmuh khawh a si lo. Ralhrang pawl nih kum tampi thazaang an isersiam cang i anmah le anmah an izumh ngaingai. Lam dang a um bak lo caah hriamtlaih dohthlennak cu thim a si.\nZapi riantuantinak caah, Chinland ah Interim Chin National Consultative Council (ICNCC) kan ser. Ramkomh huap caah, National Unity Consultative Council (NUCC) kan ser. ICNCC zong, NUCC zong atu tiang tha tein rian kan ttuan kho rih lo. Zapi kan tel khawh rih lo mi kha phun dang, aa telmi chung zongah tawlrel awk thil a tam ngaingai. Cucu hnulei sining, tu lio sining le hmailei sining kan zoh i kan interest kha kan ven cio ruangah a si kho.\nAtu ah, mipi nih zei tluk dah a rauh hnga tiah an halpah cang. Ramchung ramleng nih zeidah an lawh te hnga tiah an kan ngiat. Kan thinlung cu ralthatnak le teinak in a khat ko nain kan dohthlennak ah kan herhbaumi a tamtuk i kan duhning in kan cawl kho rih lo. Kan tei lai timi lungput in kan nawr.\nRuah Awk; A tlangpi in, ramleng he kan pehtlaihnak a tha. Tuluk le US hnatlaknak in UN nih Ralhrang palai lut khawh lo dingin an kham. US, UK, France, Czech, Australia, South Korea tbk. ram pawl ah NUG nih palai zung kan ngei. EU nih kan in ttanpi lai tiah an kan ti. ASEAN nih Ralhrang phu kha meeting ah an sawm ti lo. Ramchung mipi duhlonak langhternak cu hmun zeimawzat ah pehzulh a si. Hriamtlai dohthlen bu pawl nih Khuapi le Khuate tam nawn ah kan doh cuahmah. Khuate tampi cu Dohthlen Bu uknak tangah a um cang. Ralkap le palik CDM a lutmi an um. Ramkomh huap in ningcang tein raltuk khawh dingin timhtuahmi pawl zong a kal cuahmah.\nZei lam dah kan thim lai? Zei tluk kan rauh hnga? Zeitindah teinak cu kan hmuh khawh lai? Ralhrang cu cawl khawh lo dingin kan tuah kho lo ahcun ramkhel thlenremhnak an tuah bal lai lo. Ralhrang nih kum saupi kan Ramkomh nawlngeihnak an tlaih cang i van thlak taktak ding zong a fawi lai lo. Hnulei sining, tu lio sining le hmailei sining kha tawlrel zia kan thiam lawngah thazaang nganpi a chuak lai. Thazaang celhnak a si tikah kan thazaang sersiam kha a biapi ngaingai. Thinlung in kan tei khawh hna ahcun teinak theipar cu kan hmuh zau ko lai. Credit: Ram Kulh Cung\n← Pu Ram Kulh Cung; Burma Ramkomh Dohthlennak: Kan sining, kan lam le kan ruahchannak!\nCDF-Thantlang nih Thantlang khuachung kahdohnak ah SAC palek pakhat an thah! →


G7 Nih Kawlram Kong He Pehtlaihin Bia Fakpi in A Phuan Ve Cang - News and Media\nG7 Nih Kawlram Kong He Pehtlaihin Bia Fakpi in A Phuan Ve Cang\nMay 6, 2021 admin MYANMAR 0\nG7 nih kawlram kong he pehtlaihin bia fakpi in a phuan ve cang hi.G7 nih kawl ralkap he pehtlai i a tuar kho , a um kho ti lo caah a tu hi bia faktak i a phuan cang. Kawl ralkap an thil tuah ning le an umtuning a ruah a zoh ah hin a celhbak ti lo.Kawl ralkap an thil tuahmi hi a rem ti lo ah cun sual a phawt tak tak lai ti ruahnak a um. A ruang cu hihi G7 nih a phuanmi le a thimmi si.\nRalhrang Rallokap Thil Tuahmi A Remh Lo Ahcun G7 Nih Sual Phawt Tim. Myanmar rallokap dirhmun in pehzulh in hruhru hranghrang in thil tuahmi lam athlen lo ahcun hi hnu zongah sualphawt dingin timhcia kan si tiah ram sarih fonh G-7 ramdang lei vuanci nih anolh than nak cu Nithum ni ah thanhmi ah a tel.Cu hlei ah,hriamnam,a dang.\nRal lei kongah a pehtlai mi thilri cu Myanmar ramah zuar, si loah thlen nawn,fimthiamnak hna bawnhchanh mi cu kan phih lai tiah G-7 phu nih biakamnak an tuah i an thanh.May 5 ni ah thanhmi Myanmar kong G-7 phu nih ram dang lei vuanci nih thanhmi-CRPH,NUCG a cozah le CDM cawlcanghnak tling khi khet ten cohlan in i fonh dingin an nolh chap, cu hlei ah rallokap lei zong nih Democracy lamsial dingin a chim chap.\nCapar dnag delchap. Atulio Dr. Sasa cu America President Biden nakin vawlei pumpi ah a minthang deuh!America cu President ngei lo bantuk kan si. Basement ah aa thup peng rih ko rua. Refugees hrim thong 15 lawng tukum ka lak lai a timi hi zapi cu a kan hlen taktak! Laimi kan itel kho ve te hnga maw ka ti. Bawipa nawltu si ko seh!Dr. Sasa hi teinak kan hmuh i, kan ram ṭhat tikah Kawlram President dirhmun ah mipi nih an cawisan te lai ka zumh.\nA caah thlacam bawm lengmang hna usih!Teinak cu Bawipa ta asi. Asinain kanmah lei lungrualtein dirṭi hi Bawipa nih a kan hngah! Kan lung aa rual ahcun teinak Bawipa nih a kan pek ko lai.Priority asimi kan ral doh hmasa, tei hmasa hi biapituk asi. Teinak hmuh hnu ah kan duhning cio in sersiam awk asi. Mahlemah kong hi cu ngol rih hna usih! Bawipa sin ah lungdong lo tein kun lengmang usih!\nNorthern Aliance Le Kawl Ralkap Kutkai Ah Nizan Kha An I Kah Than\nPhaisa Ka Charmi An Hlam Ti Lo Caah Ka Duhnak Poah Ah Ka Hman Cang Lai


Hmawngtlang Le Leitak Ram An I Cuh- Dr. Aung Myint Thang – Chin World News Evening\nHmawngtlang Le Leitak Ram An I Cuh- Dr. Aung Myint Thang\nLAI TLANG AH RAM CUH A LAR: 1. RAM THLO LE CHUN CUNG ZINHMUH THLANG AN I CUH\nZinghmuh Thlang cu Hakha Peng a va si ah, Falam Peng a va si ah apoinak a um lo. Cozah nih tuah an timhmi projet kha va tuah ko hna selaw Ram Thlo khuami ta zong a si lai i Chun Cung khuami ta zong a si ve ko lai. Chun Cung Ram chung i a um ahcun Falam leimi nan ra kho lai lo tinak asi lo. Falam Ram chung i a ummi ah chiah asi ahcun Hakha Peng lei mi nan ra kho lai lo tinak a si fawn lo. Nan buai ruang ca tu ah khan cozah project tu kha cancel a si i Falam Peng he Hakha Peng he kan cei veve.\n2. COZAH LE HAKHA KEK HAKHA PAWNG KHUARAM AN I CUH\nKawlram cu cozah nih vawlei vialte hi keimah ta a si a ti. Phaisa i kan cawk bakmi innhmun hmanh khi kum 60 kan in hlanh hna ti a si. Pipu hna vawlei timi hi tlawmte cu a um ve. Asinain zeibantuk khi dah cozah nih pipu hna vawlei ah a ruahmi a si ti khi ruah ngai awk a um. Hakha kek kan unau pawl nih kan pipu hna vawlei an timi zong khi cozah nih pipu hna vawlei i a pom piak hna lo ahcun an cawl lenmi san a tlai te lai lo.\n3. HMAWNG TLANG LE LEI TAK RAM AN I CUH\nHmawng Tlang le Lei Tak buainak cu Laimi dang vialte zong lungnuam lo dih in kan um. Laimi hi mi tlawmte lanwg kan si. Ai daw taktak ding kan si. Khrihfa lawngte kan si fawn. Jesuh nih nan ral va daw hna uh a ti. Chiat an serh tu kha thluachuah va pe hna uh a ti. Nan keh lei biang an i bengh hna ahcun nan orh lei vai chit uh a ti. Hmawng Tlang le Lei Tak cu unau kan si. Ral kan si lo. Cucaah Hmawng Thlang nih Khrih lungput in Lei Tak cu Modern Leitak khua sernak caah a herh zah in vawlei cu hman ter hna usih law, a ttha bik hnga. Nan cungah Jesuh ai lawm tuk lai i thluachuah nan hmu lai. Kei Hmawng Tlang e, kei Lei Tak e i ti chan a si ti lo. Jesuh ah pum khat kan si dih.\nTun Zaang peng mi hna cu Khampat kan Laimi hna nih ram an hal hna ahcun an pek thluahmah hna. Lo caah an hal, an peek hna, dum caah an hal hna, an peek hna. Electric mini-hydro caah an tiva an hal an peek hna. Din ti caah an hal hna, an tiva an peek hna. Kawl lei zong, Hmawbi khua ah Yangon pa nih lei a leh i Hmawbi khuami an buai lo hrimhrim. Tun Zaang khuate mi le Kawl khuate mi kan tluk ti rua hna lo.\nLungfak A Tuk Hringhran Mizoram Ah Nausem An Hlonh A Ruak In Char Asi I


LUNG A HMUITUK, SUU KYI TAZA A CUAITU FAKTUK IN A PHOMH HNA – The Chinlung Post\nLUNG A HMUITUK, SUU KYI TAZA A CUAITU FAKTUK IN A PHOMH HNA\nJune 11, 2021 admin Local News 0\nDaw Aung San Su Kyi cu ziknawh a la tiah taza a cuaimi minung cu vanlei hoih in kuva hang a chami minung an si tiah sihne U Khin Maung Zaw nih a chim. Daw Aung San Suu Kyi cu ziknawh latu pawl dantatnak pohmah 55 in a hmuh tuah asi, taza a cuai mi minung cu vanlei hoih in kuva hang a cha mi minung an si tiah sihne U Khin Maung Zaw nih Mizzima media ah a chim.\nAung San Suu Kyi nih tlinh lonak tampi a ngeih ko nain mah pumpak ca ruah ah ziknawh a la ding mi minung si lo. Hi tiin a mah hna taza an cuai mi hi cu nihchuak a si. Politics lei ah kum 50 leng kaa tel ve ah hin a mah nak in lung a thiang mi le ziknawh a la lo mi ram hruaitu ka hmu bal hna lo tiah U Khin Maung Zaw nih cun a chim.\nAung San Suu Kyi cu a tu lio ah pohmah 2 in taza cuai a ton lio asi. Aung San Suu Kyi he Naypyidaw Sipin lei Myodawwon a si mi hna Dr. Myo Aung le U Ye Min Oo cun U Min Thu hna zong ziknawh lak ruang ah tiah taza cuai an tong ve.\nThawngpang dang a si. A Hmasa Bik Ah Hi thawngpang hi khuami pakhat nih kan thanh piak, thla kan cam piak cio hna sehlaw an ti caah kan rak tarlangh mi asi. Ralhrang tampi an khua ah an phak caah khua ning in an zam dih ngawt cang ti asi. Kan khua, Mualkai ah ralhrang tamtuk an rak lut, an dihlak in 120 hrawng cu an si ko lai. Ram lak, Lopil lei in an rak ra i khua chung le a pawngkam ah an um dih. Khua mi cu kan dihlak ngawt in zam a si ko cang. Mino a hohmanh khuachung ah kan um ngam ti lo.\nCun atu zong hi mui lakah kan zam cuahmah i pawngkam khuate lei kan fuh, nain lampi ah kan taang lio rih. Tar le Ngakchia puak a hau mi, a mah tein a kal kho lomi zong kan um ngai. Khua ah a taang mi cu pahnih thum hrawng lawng an si ko lai, kan dilak in kan zam ti ding a si ko. Thlacam nak in kan bawm uh, Laimi dihlak nih thlacam kan bawm cio hram hna seh” tiah min langhter a duh lomi khua mi pakhat nih ca in an kan kuat mi asi.\nKhua mi pakhat a chim ning zoh tikah, khua dihlak ngawt in zaam dawh an si ko. Cun Lampi, ramlak ah i dup rih dawh an si. Tar le ngakchia tete an um fawn caah a poi ngai. Cun Ralhrang pawl zong hi Mualkai khua chung lawng si loin, khua pawngkam zong ah um len dawh an si. Thlacam nak in bawm cio hram hna usih. A cung ah kan langhter cang bantuk in hi thawngpang hi khua mi pakhat nih tar piak ding in an kan fial caah kan tarlangh mi asi.\nBREAKING NEWS: MUAL KHUA AH RALKAP TAMTUK AN PHAN, THLACAM AN CAM\nCHIN RAM AH CDF NIH RALHRANG 165 AN KAH THAH CANG HNA


Pathian he a kan thentu Thil Panga - A VEL IN KHAMH KAN SI\nPATHIAN HE A KAN HLAT TERTU THIL PHUNNGA\n“Jesuh nih cun, ‘Hi ti a dingmi paoh cu an ti a hal than lai; sihmanhsehlaw keimah nih ka pekmi ti a dingmi paoh cu zeitikhmanh ah an ti a hal than ti lai lo. Ka pekmi ti cu a chungah zungzal nunnak petu cerhtiput ah a cang lai,’ tiah ati. Johan 4:13-14\nVeritas Khrihfabu ah pastor a tuan mi Chris Russell nih nitin thlarau rawl chungah, “Pathian he a kan hlat tertu thil Phunnga” timi tlangtaar in ca a tial. Cu chungah biahmaithi a tialmi cu a rum taktak mi a hawi pa te chungkhar kong asi. Ahawi pa cu a rum taktak mi asi I voikhat cu a nupi le a fa le he khan Rili cungah chungkhar caan ser in zarhkhat chung caan hman ti dingah an kal. Nikhat cu, nitlang tohnak dingah an I kenmi lawng hmete chungah an Nu cu a tum I nitlang a to. Caan saunawn a rauh tikah khua a hun zoh i, duhsah tein ti nih a rak thial lengmang ruangah rili chung lei mengkhat hlat nak a rak phanh cang kha a theih. A lau tuk, a tih tuk hringhran caah ka bawm u tiah a au. Rili kam I a ummi mi tampi lakah a aunak aw a theih piaktu cu minung pakhat lawng asi I, cucu a Vapa, an pa a rak si.\nAn pa nih cun an nu bawmh dingah tichung ahcun rang tein a zuang I rili pi cu a hei lio nain a hlat tuk caah a phanh khawh hlanah a mahzong bawmhhau ah a cang ve. Vanthat ah, Rili zohkhenhtu pa nih a hmuh hna I an Nu-Va cun a va khamh hna. Chris Russell, ca tialtu pa, nih cun hi kong ka ruah fatin te, Khrihfa aa timi, zumtu hna duhsah tein Thlarau Nun ah kan tlau I, Pathian he kan I hlat tawnnak kong a ka ruah ter ngaingai tiah a ti. Rili kam hmanh hmu kho tilo tiangin Thlarau Nun ah kan tlau khawh nak ding caah hin caan tampi a rak hau lem lo. Chikhatte ahhin Bawipa hmu kho tilo in thlarau Nun ah rili chungah kan tlau tawn. Cu ti a kan tlauter tawntu thil tampi lakah panga kong a hun tialmi cu a tanglei bantuk hin an si.\n1. A Tamtuk mi Tuahding Thil Ruangah (An Out-of-Control Schedule)\n“Atu kan nikhua hi caan chia asi caah, caan tha nan hmuhmi paohpaoh kha tha tein hma I zuam u.”\nTuchan zumtu dohnak ah Setan nih a hmanmi hriamtha bik cu, mitha, zumhawk tlak le bochan tlak vialte, manh lo taktak in rian tuanter hi asi. Vawlei mit ah zoh aa dawhmi le minung nih thiltha tiah kan ruahmi pawl tuahnak ah kan can dihlak hmang in Kan nunnak caah a herhbik mi thil tuah kan tlolh theu. Pathian he Naih tein kal ti na duh ahcun, na caanhman ning (Schedule/Calendar) tha te le ralring tein na zohthan a hau. Atu lio hi thil tamtuk, manh lo taktak in a tuahmi na si kho men. Manh lo tuk in tuan dingmi rian na ngeihmi nih, Pathian he nan I pehtlaihnak a chah cuahmah lio caan asi kho men fawn. Cucaah vawlei na nunnak caah teettuk in na tuahmi na caan hmanning kha a sikhawh chung in remh law, nangmah an ser, an khamh I zungzalnak vanram ah rocotu ah an sertu, na Pathian he pehtlaihnak caan tu kha tam deuh ser le ngeih I zuam. Manh lo tuk I riantuan hi Bawipa kan Thlarau a zaam tertu Setan hriam pakhat a si.\n2. A Hmanlo mi Thil Tlaihchan Tuk (Misplaced Affections)\n“Vawlei hi siseh, a chung thilri hi si hna seh tlaihchan hna hla u. Vawlei hi nan tlaihchan ahcun, Pathian dawtnak kha nan chungah a um lo.” I Johan 2:15\nZungzal na nunnak caah a biapi lo mi thil kha faktu in nan thinlung nih a duh nakhnga lo I ralring. Zungzal nunnak caah a thahnem lo dingmi thil le cawlcanghnak pawl an tlaihchan tuk ruangah, mi fim tampi, bochan tlak minung hna Khrihfabu he an I hlat I an zumhnak zong a thlau thaimi, zumtu relcawk lo an si cang. Tahchunnak ah, Na fa lemsawinak le cawnpiaknak caah Lentecelh pi, computer chung keem (Games) hna celhter, TV zohter I a mah duhnak zulh hi thiltha an si men lai nain, kha thil hna nih khan na FA thlarau lei thannak le chungkhar thlarau lei thannak a donh i hna a hnawh cang ti nan theih a si ahcun rianrang bikin nan caanhman ning chung in nan hrawh I nan ngol ah a tha. Zungzal nunnak caah a biapi mi thil a si lo caah, Thlarau hrawktu men an si I, Setan hriam tha pakhat a si.\n3. Lung Silonak (Discouragement)\nKhrihfabu chung kan cawlcanghnak hi zohtikah, Nunnak lungsi lonak nihhin rel cawk lo zumtu tha tampi Thlarau lei cawlcanghnak he a kan Hlaat ter tihi hmuh khawh asi. A faktukmi Hneksaknak pakhatkhat zumtu nunnak ah fakpi in atlun tikah Nun Lung silonak nih a zulh cawlh tawn. Cu Nun Lung silonak, lawmh lo nak nih cun Jesuh kha hmu kho loin a mit a chinh ter I, a tonmi le a phurhmi thilrit tu kha fak deuh in zoh hram a thok. Bible chungah kan hmuhmi Peter ti cung I a kal lio kha hi nihhin a thar in a hun phuan. A mit kha Jesuh sin in a thial I a ketang a ummi tilet tihnung le a cung I a ummi minmei hna a zoh hlan chung paoh cu ti cungah tha tein a kal kho. Phun dangin chim ahcun a pawngkam a ummi thil tihnung vialte kha zoh lo in Jesuh cung lawngah a Mit a chiah chung paoh cu tha tein tilet cungah a kal kho. Zumtu kan nunnak ah hngalh awk I a herh taktak mi cu Nunnak minmei hna an hung Nah I Muihhram an hun thok; Ton mi hneksaknak hna an ngan tuk lio caan khi, Jesuh sinin zaam siloin AMAH LEIAH AMAH PANH IN RANG TEIN TLIK caan asi.\n4. Hleihluatnak (Abundance)\n“Tangka duhnak hi thatlonak phunkip chuahnak hram asi. Mi a cheu cu tangkaa ngeih an duh tuk caah zumhnak kha an kaltak I ngaihchiatnak a phunphun an tong.” I Timote 6:10\nCatial tu pa nih, “Kannih Amerikan pawl cu ngeihchiah chawva ah kan chah tuk tikah, a hmanmi Vancung Siangpahrang nakin kanmah Rumnak hi pathian ah kan ser cang,” tiah ati. Hi kong hi Bible nih cat loin a kan cawnpiakmi le ralrinnak a kan pek mi tlangtaar a si. Minung cu har le sa in an cawlcang I rian an tuan, Pathian nih thluachuah a pek hna, an hung rum; cutikah Pathian an kal tak. Thil lettalam a si hnga lo maw?\nKa rum tiahhmanh naa ruah lo zong ah mi thluachuak na si. Zeicahtiah American ram I a ummi hna cu Thluachuah tamtuk kan hmuh caah, vawlei cung I a ummi minung tamdeuh nakin a hlei in rumnak a ngeimi kan si. US ramah khua na sak ahcun, vawlei minung-mirum then zakhat lakah then khatnak ah naa tel cia cawlh caah minung zakhat lakah 99% nak in a rum deuh cia mi na si.\nNunnak ah kan hmuhmi Thluachuah tamtuk nihhin Pathian biaknak nakin, mah nun nuamh duhnak ah a kan hruai deuh tawn. Leng ah chuakin Golf na tuk khawh; Rili cungah ah tilawng cit in naa nuam kho; ramlak ah motor i mongh in na riak kho; Movies na zoh kho; lentecelh nak thatha na zoh khawh I nangmah zong lente nan celh khawh lio caan ah zeiruangah Biakinn kal le pumh I Pathian biak cu a herh?\nSetan nih hin Rum hna seh tihi a kan duh tuk. Zeicahtiah kan Rumnak nihhin a kan ser I thluachuah a kan petu Pathian sinin duhsah tein a hlatnak ah a kan dawh tawn I, Pathian he a kan thentu ah a cang tawn.\n"Mi nih hin vawlei pumpi hi co hmanh seh law, a nunnak a sungh ṭung ahcun zeital a miak hnga maw? A miak lai lo. A nunnak kha zeihmanh in a caw ṭhan kho lai lo." Mathai 16:26\n5. Kan Nun ah aa Benhmi Sualnak (Parasitic Sins)\n“Hi tlukin vanrang zat in a tammi tehte bu nih khan kannih cu an kan kulh. Cucaah cun lam a kan dawntu thil paohpaoh le kan tlaihchan pengmi sualnak vialte kha hlaw hna usihlaw kan hmai I chiahmi tlikzuamnak ah khan I zuam usih.” Hebru 12:1\nMitam cu pumpak kan nunnak I kan tuahmi Sualnak ruangah, Biakinn pumhnak I kan hung chuak tikah sual phuhrunnak kan ngei I kan ning a zak. Cu ningzahnak nih cun Pathian sinin duhsah tein kan zamter i kan Sual Ningzahnak cu Bawipa he a kan thentu ah a cang tawn. Brusell nih khuaruahhar ngai in Video a zohmi kong a chim mi cu, “Mit Doctor pa nih minung mit chungah a ummi Rungrul a chuahnak kong," asi.\nCu a hmuhmi video chung in a hun chapmi cu, “Minung tampi cu, kan tuahmi Sualnak kha, kan pum kha duhsah tein a hrawk cuahmah mi Rungrul bantuk ah an cang tawn I cu sualnak nih cun Thlarau khuahmuhnak ah fakpiin a kan donh tawn caah, Thlarau mit au kho lo in kan um tawn,” tiah ati.\nSualpalhnak nganpi, Biakinn phan ngam loin ningzahnak he a kan thup tertu, kan ngeih tikah kan tuah dingmi cu, Pathian sinin zam siloin na nunnak kha a tharchuah I a sersiam than khotu, na sining dihlak a remh than khotu, an daw I an kawltu Pathian sin tu ah Sual phuannak le ngaihchihnak he kal ding kha Bible cawnpiaknak asi. "Sihmanhsehlaw Pathian sinah kan sualnak cu kan phuan hna ahcun a dingmi le zumh awk tlakmi a si caah, a biakam kha let loin kan sualnak kha a kan ngaihthiam lai I kan palhnak vialte kha a kan thianhpiak dih lai.” I Johan 1:9\nPathian caah ngaihthiam khawh lo mi sualnak pakhat lawnglawng a um. Amah sinah kan chuahpi lo mi Sualnak kha asi. Pathian cu kan sualnak chung in a kan chuah kho tu, "Kannih cu ṭhat lonak chungin chanh awkah le amah ta a simi mithiang si awkah le ṭhatnak tuah a duhmi siter awkah, kan caah a nunnak kha a pek." Titas 2:14, asi lawng siloin kan sualnak kha thiannak ah a thleng khotu Bawi, "Bawipa nih aa thawh i, “Atu cu hi bia hi ṭhate in ruat ṭi tuah u sih. Nan sualnak cu a sen in sen hna hmanh seh law, hawhra bantukin an thiang hna lai; a dum in dum hna hmanh seh law tuuhmul bantukin an vaar lai, Isaiah 1:18," zong a si fawn.\nA luancia thla khat-hnih na nunnak le a luancia kum khat-hnih nan nunnak khuallam hi Pathian he nan kalti maw? Pathian sinin na zaam deuh dah? Atu hi Kir than caan asi. Thlarau lam tlau in rili chungah hlat tuk na phak hlanah, PATHIAN KHA AU law an khamh ko lai.\nNa nunnak le na pawngkam ah zeithil hmanh tlung in cang ai kun atu hi Bawipa Sin Kir Thannak ding caah Caan Thabik asi.\nTheihtarnak: November 14, 2014 ah "Cross Walk" ah Chris Russell nih a tialmi, "5 Things That Causes Us to Drift Spiritually," timi capar tharchuah mi asi.


Video: China um Chin (Mizo) nu ihkhun cungah faktuk in an i phomh chih\nbysalaicung\tApril 15, 2019\tHome\nKan hnu ah a darling pa nih a phiat ruang ah a kut namte in aa hliam mi, a thisen tampi a chuah ter mi le Zu a din lio live a thlah lengmang mi nu nih a hawinu pakhat cu fak taktak in ihkhun chung ah a phomh chih.\nKan hnu deuh ahkhan a tu i a hawinu a vel chih mi nu nih hin a a thisen a mah tein a rak chuah ter i online in a rak phozar. Ngaihchia ngai in a rak um. Mi tampi nih cun Chin nu a si an ti, a cheu nih Mizo a si ko an ti ve. Online ah a kong a linsa ngai ngai i cu hnu ah a facebook min cu a thlen tthan cang.\nOnline in a thangchiat tlawmpal kha cu a a dai i langh loin sau nawn a um nain a tu hi a langh tthan nak thlakhat leng a si cang. Online in Beer a din lio, Kuak a zuk lio le zu a rit bu in bia a chimnak live tete zong a thlah len.\nTutan zong ah a hawinu a velhnak cu midang in video in an phozar piak. A tang ah video pawl kan rak chiah hna i rak zoh khawh a si lai.\nVideo 4 Video tinak zawn kha rak Click hna (A ning zak i an remove lo ahcun a um ko lai)\nPrevious Kawlpa nih Singapore Lainu kong a chim mi cu lungfak tuk a si\nNext Yangon Kawl Buddhist Titioh puai ah Zomi nih Miphun lam in an lomh pi ve hna


Tler Ling A Thih Nak Ah UIco Ralhrang Hna Nih Lih Le Lih Long Te In An Chim Tthan Hoi Cang. – Chintanbo\nMinung thih nak kong ah cun,lung fah lo awk ttha lo hrimhrim . Kan laipa an tlaih lawng hmanh si rihlo an thah chap rih. An thah lawng asi rih hoilo aruak tiang chungkhat sin an phanhpi hoi rihlo. Ruah deuh ah lungfah azual deuhdeuh. Cu ahcun kan thahmi asi, kanmah kut in athi tiah vati kolo in ralhrang hna nih an i pheh rih. An tlaihnak mi zong a ruang zei um lo ah a si.\nSihmanh seh ralhrang nih cun biadang dang sualnak angeimi phun in an vun chim hoi cang.Ralhrang hna nih kan laipa an thahmi Pu Tler ling an tlaihnak aruang cu mah tihin an vun phuan. Pu Tler Ling nih hriamnam tlai phu mino hna he pehtlaih nak angeih ruangah ralhrang nih an tlaih ii an checkhlat nak hi asi tiin ralhrang lei nih cun thawng an thanh.\nAsinain Hakha khuami hna nih cun zei sualnak ngeilo le aruanglo ah an tlaihmi asi tiah an chim ve fawn. Ref: KBurmeseRelchap: Ralhrang rallokap phu lei in wonder 3 meithal kuan nih a khen hna caah pakhat athi tiah thawng theih asi. Taloh (တလုပ်) khua ah Myin Chan mipi vengtu phu le ralkap kar kah doh nak a chuak.\nMandalay ramthen , Myin Chan peng, Taloh khua ah Myin Chan mipi vengtu phu hna le ralhrang rallokap hna kar lak ah May thla 11 chun hnu suimilam 3 hrawng ah kahdohnak a chuak tiah khua mi hna nih an chim.Ralhrang rallokap phu in minung 3 meithal kuan nih a khen hna caah pakhat cu a thi tiah thawng theih a si. A tu lio caan ah hin ralhrang rallokap phu hna cu Taloh khua chung ah lut kho rih lo in khua luh lai nak hmun ah an um rih tiah theih a si. KTMCred:Thechinpost\nBreaking News : Kawl Uico Ralkap Le Min Dat CDF An Ni Kap Cuah Mah Tthan Cang.


She’s Gone – SteelHeart (Cover) by P. Thawng Bawi Khuaruahhar In A Thiam (+Video) – FIAKFAIROCK\nShe’s Gone – SteelHeart (Cover) by P. Thawng Bawi Khuaruahhar In A Thiam (+Video)\nCu tluk va thiam khawh cu Chinmi chungin hlasak thiam aw sang kan i ngeih mi P. Thawng Bawi nih vawlei cungah hla sang bak tiah chiah ve mi “She’s Gone” timi cu khuaruahhar sang in le ttha in a phomhnak hi rak ngai ve hmanh a aw san ning le a cheih khawh ning hi khuaruahhar taktak bak khi a si ko. Amah tluk hi cu kan laipa ah hin cun a um bak rih loh hih. Kan miphun caah Bawipa nih hmang chin lengmang ko seh.\nA tanglei ah a hlasak nak video kan van thil i Click Video timi te khi rak hmet te law a hlasak nak a lang lai. A page zong LIKE pek khawh cio rak zuam hna usih.\nThawngpang dang hi van relchap hna usih >>>>


HOME Archives - Page 585 of 593 - Khuaruah Har News\nKum tampi chung kengruh kiakmi ruangah alu cu a phei pahnih karlak ah arak chiah tawntu pa pakhat cu doctor hna nih tlamtling tein hlainak an tuahpiak khawh cang tiah theih asi. mitlamtling sinak he a tang rihmi anun chung cu ahman khawh canglai. Mah pa amin cu Li Hua\nMyanmar Idol season 4 hlasak zuamnak puai cu sunglawi le ropui taktak in an lim cang. Kan lainu Esther Dcs nih Winner a ngah piak i a sunglawi kho taktak. kan lainu Esther Dcs nih kawlram tuanbia ah a um ballo lo mi tuanbia thar akan ttial piak caah kan\n«Previous Posts 1 … 583 584 585 586 587 … 593 Next Posts»


Nihin Yangon Khuachung Ka Chawh Cu Lung A Tha Hrim Lo – Chin World News Evening\nNihin Yangon Khuachung Ka Chawh Cu Lung A Tha Hrim Lo\nMarch 20, 2021 March 20, 2021 Salai Van Myanmar News\nSalai: Tuchun cu Yangon khuachung sandah piah tam deuh tawnnak “Hlaing Township Insein Rd- North Okkala- Tharketha- North Dagon- Thingankyun- Insein- Sule” ah ka kal dih. Ni dang he ai lo loh, sandah piahmi mibu pakhat hmanh ka hmu ti hna lo. Voidang cu mibu an um lo hmanh ah lampi an kham dih tawn, nain tuni cu lam ngan deuh an khammi pakhat hmanh ka hmu ti lo. Palek le ralkap nih an thianh dih cang.\nLung cu a tha lo ngai nain mipi mawhchiat awk um lo. Meithal in kah ding bawh peng ko ah cun chuah ngam ding a fawi lo cu ta. Caan a vun rau deuh lai i mipi kan thi a dai thai sual lai phan a um ngai. CRPH nih rianrang deuh mipi cawlcangh khawhnak ding lam thar an ser a hau bak ko cang, lamzawh le CDM lawng a za ti lo.\nRelchih: Aho dah kan ral taktak timi kan i fian a hau! An thil tuahmi a that caan ah ka thangthat hna, ruahnak cheuh a herh caan ah ka cheuh hna. Anmah tluk in ralkap cozah ka doh len ve ko. Ralkap nih kan tlaih hna sehlaw anmah nikhat thong an tlak lio ah kei cu kum 1 thong a tla ding dirhmun khi ka si.\nAn khuakhan mi sullam um deuh lo tiah ka ruahmi a um caan ah cun hmai zoh lo tein ka sawh piak tawn ko hna, ka soisel tawn ko hna. Mah ti zalawng tein i sawh piak lawng ah ‘check and balance’ a um lai i organization ningcang tein hruai khawh a si lai. Mah ti zalawng tein chimtel khawhnak ‘free speech’ hi democracy a muru bik cu a si. Cu a rem lomi cu dictator “aana-sin” kan ti hna.\nKa catialmi ruang ah a hlan tein aka hua tawntu Hakha lamzawh hruaitu cheukhat nih tuni kha tlerh le thihphaih in warning an ka pek. ‘Na nun himnak tiang an hnorsuan khawh’ tibantuk biafang tiang an hman. ‘Ziah free speech caah dothlennak a tuah cuahmahmi nih ralkap bantuk in minung pakhat menmen thihphaih le tlerh len ko cu’ ka ti i ka lungtha pah lo. Hakha nih puitling deuhmi hruaitu kan herh hringhran timi ruahnak aka ngeihter.\nKhah kan ral taktak a simi ralkap dohnak tu ah thazaang chuah chin ko u sih. Keimah luala thihphaihnak ah nan caan nan pekmi cu a paam tuk. Mipi lei in lungtlin lonak an chimmi zong emotional thin hunnak i lak in ral ah ser colh loin ‘check and balance’ tuahnak tu ah hman khawh i zuam hram u, kan ral taktak ahodah si timi philh hlah u sih. Cattialtu: Salai Laungthi Tum\nThawngttha! Federal Ramkomh Sernak Kongah Daw Zin Mar Aung Thanhnak A Tuah Cang


US Cozah Thilthup Le Biathli Tampi Fir Dawh A Si – Chuncha News\nUS Cozah Thilthup Le Biathli Tampi Fir Dawh A Si\nTuluk communist cozah nih an ngaknu dawhdawh tete kha nitlak lei ram an an kuat hna i Tuluk cozah caah Nitlak leiram thilthup le biathli an firter hna an ti. Atu hi UK cozah zong ralrinnak an ipe ti si California Democrats House Representative Eric Swalwell zong Tuluk spy nute Fang Fang nih a lem i a ihpi hnu ah US cozah thilthup le biathli tampi fir dawh a si Investigate an tuah liote a si. Credit: Salai Lairamthang\nHi kong ah Pi Biak Sung i chungkhat Thantlang um Pi Khual Dim nih “Kan Pi hi a lung le a kal le a thluak lei dam lo in a zual ngai. Mizoram COVID rai ruang ah Aizawl lei ah kalpi awk a that lo ca ah Thantlang sii-inn ah an van ratpi. Lampi zong ah keimah Thantlang sii-inn ah i thlop ding in Mizoram Thekte khua in an ratpi mi Pi Biak Sung, kum 70 cu quarantine a luhnak in a chuah a thaizing December 15 chun ah a thi i quarantine a um lio ah siibawipi Dr. Tun Pwar nih a thlop duh lo tiin chungkhar an lung a fak.\nChungkhar lei in Pu Khual Dim nih “Ramdang in mizaw zual lampi hmanh ah thi in a luak mi kha ni 14 chung quarantine ah thlopbul lo in an chiah i quarantine chuah a za ti in an chuah mi hi cu, kan lung a faktuk. Dr. Tun Pwar hi kanmah chung lawng si lo in Lai miphun an kan neek hrimhrim bia a si. A rian cung ah a mawhbak. Ngaihthiam a kan hal lo ahcun taza ka cuai hrimhrim lai,” tiah The Hakha Times ah a chim.\nPi Biak Sung ruak hi Mizoram an khua Thekte ah an tlunpi i December 15 zan ah Zaangtlang khua in Tio tan in an khua leiah an kalpi.\nBreaking News: Ruah Lo Tuk In Minung Pa 5 An I Citmi Motor Accident\nPresident Donald Trump Nih Joe Biden Fapa Hunter Biden Nih Apa Min Thil A Tuah Ruangah A Cawlcangh Cang Hih


KHAH NAN CHUNGKHAR KHAT VIALTE CHIM CIO HNA UH, SAWMNAK ASI HIH – The Chinlung Post\nKHAH NAN CHUNGKHAR KHAT VIALTE CHIM CIO HNA UH, SAWMNAK ASI HIH\nVP Henry Van Thio Mee peek tthan ding in sawmnaak, A tu thimnaak ah NLD nih a hlan bantuk taktak khan cun an tei lai naloin a cozah ser kho ding menceu cun an tei ko lai ti ka zumh ko. NLD nih teinaak hmuh khawhnaak ding ca ah VP Henry Van Thio cu vice Chairman ttuanvo an peekmi a si i NLD nih an bochanmi a si ko ti a lang.\nMee kan peek i a tlin ko ahcun a tu a dir hmun i an chiah lo hmanh ah Vuanci tang ttum lo chimrel khotu dir hmun ah an chiah hrimhrim lai cu a fiang tuk. Chin miphun caah aa tinhmi a rianttuan ding bangbatmi fimnaak lei, pehtlaihnaak lei le a dang dang hunchonaak vialte a ttuan chuah khawh lai i Chin miphun kan dihlak caah a miak tuk hringhran ko lai.\nMP a chuah khawh tthan paoh ah cun cung lei nawl ngeitu upa vialte nih upat ciami a si caah Chinmi kan duh herhmi kha a kan chimpiak khawh dih ko lai. A tu lio te ah cun kan Chin miphun ca ah a party zoh naak in a minung hi rianttuan kho a si lai maw silo ti hi zoh a hauh tuk lio can te a si. A zei lei zei lei hmanh ah VP Henry Van Thio mee nan peek i MP a tlin tthan ah cun Chinmi dihlak ca ah hlawknaak hrimhrim a si ko lai. Mee peeknaak nawl a ngeimi nih rak pee hram ko u tiah kan sawm hna. By JP Biak Tin Sang\nPu Than Hmung cabia atthatuk relcio uh: NLD pawl i an bia Meilah pa 2. Pakhatnak: CNLD pawl nih Miphun covo kan lak tthan lai an timi hi Phunghrampi nih a onh lo caah a lam a um hrim2 lo mi a si. Lih le hrawkhrol bia, Mihlennak men2 a si. Pahnihnak: Kachin, Shan, Karen pawl zong kum 50 chung dothlennak an tuah cang nain teinak an hmu kho lo.Rekhaing pawl zong teinak an hmu kho hlei lo. Hi lio i CNLD pawl nih Miphun covo kan lak lai ti cu thlilak ah inn sak bantuk, thlapa ttahhnawh bantuk le Zubui thingpar kai ter bantuk a si.\nA can a za rih lo ti pawl hi an si. Ruat cio tuah hmanh uh. Miphun covo lak tthan nak ding kong ah Phunghrampi nih a onh i a lam a um ko a si ahcun dothlennak tuah hauh lo in pei Phunghram ning le a lam ning in fawitein kan lak ko lai cu.Mizei nih dah lam a ong ko mi le zulh khawh a si ko mi a um bu in lamthar an cawh bal. Miphun covo lak tthan nak ding kong ah Phunghrampi nih a onh lo ca le a lam a um lo ca ah cun pei lamthar kawl in kan cawl kan cangh cio cu.\nPhung nih a onh ko mi le lam a um ko mi ah tei khawh le hmuh khawh i zuam cu zumhnak a si lo.Philosophy men2 a si. CNLD nih dothlennak tuah kan timh mi cu Philosophy in a si lo, Zumhnak ( faith ) in a si. Zingkhat cu Mirangnu he Bus Station ah Bus kan hngak. Cu lio ahcun kan hmai ah Laileng a nu le a pa an hung tla i rawl an kawl. A thlang zawn i a um mi tung par te ah Pithlung pakhat a tthu ko i a khuahoi le a cawlcangh zoh tik ah rawl kawl kha a hun duh ngai ve nain Laileng nupa kha a ngamh hna lo ca ah canttha hngak in a tthu ziar ko.\nMirangnu nihcun a bag chung in Biscuit changreu a chuah i tlepkhat kha Laileng cu a hun chehpiak hna. An hun zuanhnawh veve i changreu kha lak hmasa lo in anmah le anmah kha biatak tein an i cu. Cu tin an i cuk kar ahcun Pithlung te cu a hung zuang i changreu cu a lak i a zuanpi diam ko. Laileng nupa hna cu ba lengmang in i cuk cu an ngol i changreu cu an vun zuanhnawh veve tikah a um ti lo.\nAn i zoh i minung khi si hna sehlaw kan loh ko ttung an ti lai dah ka ti. Mirangnu nihcun an hakkauh ruang ah a si a ti i thi deng in kan ni. A hmaizarh Kawlram thimnak (election) hi a bik in USDP le NLD / Min Aung Hlaing le Suhkyi / Kawl le Kawl Siangpahrang an i cuhnak puai a si. Hi lio ah Kawlmi 37 millions lak ah 5 millions hmanh a tling setsai lomi barawh zat lo Laimi pawl hi kan va aukhuan len le kan vaa i hlawh len ve kha a herh lo.\nNingzak tu kan si deuh. Kan saduhthah kan tlinh khawh nak hnga Pithlung bang dai te in um ziar ko in thil sining le canttha tu kha kan bawh ziar awk a si. Miphun dang dohthlennak an tuah kum 50 an tling cang. Teinak an hmu kho lo ti ruangah kan i tthangh ve ko buin kan it peng rih hnga maw? Kan Lairam Dr pipi le mifim pipi zong nih a caan a za rih lo nan ti lengmang mi hi ningzak a si deuh lo maw?\nMiphun ah aa hlau ve cang mi thangthar mino kan fa le pawl hi thaazang kan pek hna tu ah a ttha deuh hnga lo maw? Kan Pu/Pa hna nih minung nun nak Van in a tla an rak ti. Nihin zumtu mi pawl nih kan nun nak ca ah khua khangtu cu Jehovah jeereh a si kan ti ve. Teinak cu Bawipa ta a si. Kanram zong nih Jesuh a herh a chung ah leeng ve seh kan ti tiah hla a sa tawn mi Laimi nih Buddish Kawl pawl kha kan zenh hna awk zong a si lo i kan i bochan hna awk zong a si lo. Lungrual tein kan um i Pathian tu kha bochan in CNLD kha kan Vote cio awk a si ko. Credit: Pu Thanhmung\nPU THAN HMUNG: NLD PAWL I AN BIA MEILAH PAHNIH\nDr, Rual Uk Nih Aungla Sungh Nak Cu Bible Ca Livitikas Hmangin A Rak Theih Cang


Salai Lungthli Tum:USA, Australia, Canada le Europe ah na fanu fapa, na unau or na hawikawm tlawn na duh hna maw? — Salai Ephraim Thawngpang\nSalai Lungthli Tum:USA, Australia, Canada le Europe ah na fanu fapa, na unau or na hawikawm tlawn na duh hna maw?\nAtu lio Chin miphun hna nih kan herh ngaingai mi le a cang cuahmah mithil a si.a bik in ramthum nak ah khuasa mi Chin miphun hna nih Laitlang lei ah a um mi kan Fa nau le kan hawikom hna cu ramthumnak ah an rak kan tlawn khawh nak hnga dingin ramthumnak um mi kan Chin miphun zei maw zat hna nih kan lungthli tein i tumtah cio a si.na Cingla rualchan pawl hna konghe pehtlai in i tlawm khawh nak ding caah Salai Lungthli Tum nih a tang lei bantuk in a langter.\nCredit photo Salai Lungthli Tum.\nUSA, Australia, Canada le Europe ah na fanu/fapa, na unau or na hawikawm tlawn na duh hna maw? UK(London) zong ah holiday kal na duh maw? Visit visa ngah a har tuk tiah na ruat sual maw? A harmi a si lem lo, ningcang tein visa sawk ahcun a fawi ngaimi a si ko.\nCapstone Consultancy nih Yangon kan zung ah well-trained consultants kan ngei hna, visa na ngah khawhnak ding caah a lam kip in kan in bawmh lai.Bank ah phaisa tampi ka ngei ko timi ‘show money’ zong man fawi tein kan in tuah piak khawh. Khaw-sa(letter of invitation) tial zong kan in bawmh khawh fawn.\nPehtlaihnak:3-B, MTP Condo, Thanlann Bus Stop, Insein Road, Hlaing Township, Yangon.Ph: 09259044574, 09890611640, 09796486552.Share naka tuah piak khawh ahcun kai lawm tuk lai.\nTagged Australia, Canada le Europe ah na fanu fapa, na unau or na hawikawm tlawn na duh hna maw?, Salai Lungthli Tum:USA\nTurkey Ralkap Nih Syria Cu Misal An Tan Nak Hmun In Chuah Dingah Ral Thawh Than A Tim →\n← China President Xi Jinping: Mizei Hmanh Nih China Ram Thingphang In A Chiatu Cu Thih An I Ham Tinak A Si Lai


Cheery Zahau Bantuk Nusal tha Tampi kan Hreh – Chin 11 News\nCheery Zahau Bantuk Nusal tha Tampi kan Hreh\nPosted By: Lian Chin June 30, 2020\nPu Zung Hlei Thang cu Cheery Zahau nih hi tihin leh nak a tuah, a bia leh nak hi uar a um ngai i, mi raltha pakhat zong a si.\nZei Cozah zong tling hna sehlaw Chin State airport cu ser dingin fehter a si cang. NLD cozah i nan tuah mi a si lo. kum nga liam hnu ah mah duh poh biachim cu Chin pasal tha bak ka si aa ti mi nih cun chim lo ding. Chin mi nih dinnak kan thlau mi a bang.\nUSDP ee, NLD ee, ti mi hi a biapi tuk maw zei. Chin State budget i a daih lo ah cun, centra cozah ah CPP MP pawl nih an rak chim cang. cucu an pom piak hna. An mah NLD i Chin mi caah an tuah mi a si lo. Chin mi hruaitu pawl i, an rak chim mi bia USDP cozah lio ah approve an rak tuah mi a si. theih tuk ko na buin, thildik a cheuchum lawng i theih ter cu, thil dang a theih ter lo mi an bang.\nCPP hruaitu pawl, Pu Khuang Ling (MP hlun) le hruaitu tampi i an theih mi a si. Nay Pyi Taw an kal lio zongah nang cu na kal tung lo. bia hman lo na chim i , a dik lo mi na tial caah kan comment mi si.


Engineer Kai Liomi Tlangval Dal Mun Mang A Thihnak Aruang Ngaih A Chia Hringhran Ko – Chin World News Evening\nSalai Dal Mun Mang motorcycle accident in a nunnak a liam. 2020 January 26 ah cycle accident a tongmi Salai Dal Mun Mang cu 2020 January 27 suimilam 10:00 pm ah Kalay sii-inn riantuan siibawi zohfel duhlo ruang ah a nunnak a liam, tiah kan theih. Hi kong he pehtlai in Saya Kim Tuang nih, “Technical University (Kalay) ah kum nganak Mechanical Power siang ngakchia tlangval Dal Mun Mang motorcycle accident kong he pehtlai in Palek cathanh a zohtu dihlak a ngaihchia lo mi ahohmanh kan um lai lo dah tiah ka ruah.\nTlangval Dal Mun Mang thihnak ah Kalay sii-inn rian ngeitu hna sin ah biahalnak tampi a chuak kho mi a si. Dal Mun Mang hi cycle accident a ton lecangka suimilaam 10:30 PM ah Palek nih sii-inn lei ah an tlikpicolh ko nain chungkhat zohtu a ngei lo, tiah siibawi nih zohkhenh duh loin a thaizing January 27 tiang a um i, a kih lawng si loin a thi a chuah tuk ca ah a tuar kho ti lo i a nunnak a liam,” tiah The Hakha Post ah January 28 ah a chim.\nA thihnak kong he pehtlai in a tanglei bantuk in Zomi hna nih cathanh le biahalnak an tuah. Pakhatnak ah Palek nih cathanh an tuah ning in Emergency mizaw in suimilaam 11:30 PM ah Palek nih siiinn ah an kalpi ko nain zeiruang ah dah sii an pek duhlo (sii an pek duhlonak kong he pehtlai in palek hi kan tehte an si). Palek nih sii-inn an kalpi tiang ah hin tha tein bia zong a chim kho rih ko.\nPahnihnak ah zeiruang ah dah January 26 zaan ah thi he hnai he sii-inn a phan mi mizaw zohkhenh duh loin chungkhar ngei lo mizaw ah an chiah. Emergency thihlut a herh zong ah Kalay khuapi chung ah bawmchantu phu tampi an um ko. Bawmhchanhnak zong an pek zungzal ko. Kanmah nakin sii lei ah a thiamsang mi siibawi hna nih a herh mi cu nan hngalh deuh ko. Zohkhenhtu chungkhar a ngeilo nan ti zong ah nanmah nih Facebook in thawnghal khawh le hlat khawh a si ko lo maw? Pathumnak ah siibawi nan rak si lai ah bia nan rak i kam mi kha nan philh cang maw?\nPalinak ah atu bantuk in nan zohkhenh duhlo mi hi khawndennak a tong mi mizaw bawmhchanh ding le thlopbul ding Upadi Chapter 6, Pyidaungsu Hluttaw Upadi No.53 hi mithmuh kuttawngh in nan buar a si. Panganak ah atubantuk in kan i bochan mi a nunnak nan liamter hi zeitluk in dah nan tuahto ti mi hi rak i thei zungzal u, tiah mizapi nih cathanh an tuah.\nTlangval Dal Mun Mang (kum 24) hi 2018-2019 ZSK-Universities Myanmar ah Chairman a tuan i, U Thang Khua Hau le Pi Huai Khup Vum hna i an fapa a si i, Tedim khuapi ah khua an sa. Cun, Yangon School of Political Science le Kalay Technological University ah fimnak a cawng. 2020 January 26 zaan Kalay Myoma bazaar pawng ah a cang sual mi a si. (By: Salai Tluangte) Credit: The Hakha Post


Apoi Ko Mu, Kawl Ralhrang Nih Nusaltha Minung 5 Bak An Tlaih Than Hna E - News and Media\nDalaan thawngthanh nak ruangah mipi vengtu PDF chungtel nusaltha minung 5 hna cu kawl ralhrang nih tuchun ah kan tlaih than hna tiah thawngthanh nak an tuah e. Kawl ralhrang nih thawngthanh nak an tuah ning ah cun Mungzua (မုံရွာမြို့) ah PDF chungtel Nu 5 kan tlaih khawh hna, kan riantuan hawi hna nih zumhtlak tein an kan dirpi nak thawngin kan tlaih khawh hna tiah an langhter.\nTuchun zinglei suimilam 10 hrawng ah khan Sagaing region, Mungzua khuapi (မုံရွာမြို့) chung, Natlu Hteihpan sang/veng ah a ummi PDF chungtel nu 5 kan tlaih khawh hna. Tuchun ah kan tlaih mi hna PDF chunghna nu 5 hna lak ah hin Taw-Win-kyuhsing Hotel ngeitu (တော်ဝင်ကျောက်စိမ်း ဟိုတယ်ပိုင်ရှင်) Aye Aye Khain zong ai tel ve.\nAye Aye Khain hi PDF caah bawmhnak phaisa a pe lengmang tu hna asi tiah an langhter. Dalaan ruangah kan pasaltha le nusaltha hna tlaih an ton lengmang mi le thihnak tiang an phak lengmang hi cu lung afak tuk hringhran. Kawl ralhrang kan doh hna hlan ah dalaan pawl hi biatak tein fimtawl le doh hmasa ngaingai a herh chin lengmang ko cang. Credit – Laiholhtlangau


Chin Mi Nih Kutke To Nun Kan Thiam Cang Caah A Rau Hlan Ah Azidaw Pung Aung Zaa Me – Thechinlandtoday\nChin Mi Nih Kutke To Nun Kan Thiam Cang Caah A Rau Hlan Ah Azidaw Pung Aung Zaa Me\nadmin January 6, 2022 Leave a Comment on Chin Mi Nih Kutke To Nun Kan Thiam Cang Caah A Rau Hlan Ah Azidaw Pung Aung Zaa Me\nChanchuahtu Khrih cu, Christmas nih, hrin asi bantukin; Paucan Dothlennak nih Mah Kutke Tohnun a hrin ve. Kawlram Zalonnak cu Aung San nih a hrin i, amah he aa seh chih. Aung San nih aa thih pi caah Nihin tiang tlamtlin khawh ve lo. Panglong zong phumh chih asi i, Chinram le Chin Miphun zong, Kawl Sal ah kan tang lanh ve. Kawlram Democracy cu Amay Suh he aa sehchih. Amah a umlo bakin Democracy a tlau ve i, tu dirhhmun hi kan phan ve.Adik mi, Kawlram Politic vialte cu Amay Suh ah aa hngat dih. Democracy icon cu Amay Suh ti asi. Federal Democracy le Tlangcungmi caah mah tein khuakhan Lairelnak Icon belte asi chih lomi Amay Suh asi. Tlangcung mi caah hlarem cu: “Ka chuak ka in kei cu, Mi vanchia ka rak si” ti asi ve. Kawlram Politicians le Civil Luban kip nih, Amay Suh loin kal le tuan kan thiam lo. Cucu MAH nih a hngalh tuk palia caah, Amay Suh cu a tlaih colh. Thiamlo coter in cases (Ahmuh) phunzakip he taza a cuai. Kawlram ramkhel ah Amay Suh umlo kha a saduhthah asi. “Amay Suh a um tilo ahcun fawi tein Ka ukhruai khawh lai” tiah MAH nih aa ruah bak ko.\nMipi Sandah piahnak lawng asi lai, 8888 lio bantukin tiah MAH nih aa ruah sual. Aruah bang lomi, CDM, CRPH / NUG, UN le International ah Legitimacy i zuamnak (Mipi cozah cu Kanmah kan siko ti hmuhsak nak), a hnubik ah, GZ mino hna hriam dothlennak phu asimi, CDF / PDF tiang a hung pawt thluamah. NUG le Ramdang nih hriam le ngunsawm pelte hmanh bawmh loin, nihin tiang MAH an derhonh i Ralhrang Rallokap tampi an thah hna. MAH thluaknih a phan / phak khawh lomi thil vialte a tlung dih cikcek ko. Hi thil vialte, a hramthawk, zoh than tikah, Amay Suh, NLD Upa minthang le Mipi cozah luban minthang hna, kutneh pelte hmanh, aa tel bak lo. Khuaruahar lehlam asi. A cungnungbik mi le a ropui bik mi cu; GZ hna Dothlennak CDF / PDF hi asi. Cucaah CDF / PDF a soisel tu, a thangchiat tu, a mual pho tu, vialte cu Politic aduh ko nain, a theihhngalh lo i, aa fiang baklo mi an si hna. I fak sak hna hlah seh. Kha bantuk minung hna kha cu, Politic he pehtlaih in, zawngte bang, an chiatha deh lawng a thiam rih mi ansi. Meihol he lente aa celh mi bawhte ansi.\n8888 phu hi mah tein lamkal a thiam lomi an tam deuh caah ProDemocracy in an kal deuh. Dr. Lian Hmung Sakhong, Salai Khua Uk Lian le Salai Bawi Lian Mang te pawl hi ProDemocracy tama an si caah Amay Suh bochan in Ramkhel mi an si. NCA tan (21st Panglong Conference) ah khan Amay Suh hngat in an kal i an cawlcang. Cucaah Chinism ah dirkhawh loin phipheng le Cungniam cungsang an i cit ve kha asi. CNF zong hi Federal Democracy le Mah tein khuakhan Lairelnak kha an Policy siko hmanh sehlaw, Amay Suh Bochan in, ProDemocracy Lampi in an kal deuh. Chinism nakin Suukyiology in an kal deuh. MAH nih Amay Suh a um ti lailo caah amah sinah NCA phu an ra dih lai tiah aa ruah sual. An kal dengmang ko nain, GZ le CDF an tih caah an cawl ngam thai lo. An fim caah asi. London a tli mi pa hi CNF kanpa le nakin a fim deuh lai ka zumhlo. Amah lawng GZ le CDF asingkhaw ngamtu asi.\nPaucan Dothlennak zohthan tikah, Dr. Lian Hmung Sakhong telin, CNF Kanpu le hna nih, Amay Suh tel loin lamkal an thiam cang. Kawlram NLD party chungtel tam deuh le Kawl GZ nih Amay Suh loin lamkal an thiam ve cang. Amay Suh hi poipang sisual sehlaw, Ramhruai khawhtu, Mifimthiam mino tampi kan ngeih cang hna. Mipi cu hnangamnak in kan khah cikcek cang. Christmas le Kumthar hnangamnak cu MAH nih hrawk ko hmanh sehlaw, GZ mino le CDF / PDF ruangah a tlungmi hnangamnak cu, MAH nih hrawk kho mi ci, asi ti lo.\nHlanlio cu Amay Suh lawng ah aa ngat nain, tutan cu relcawklo mino mifimthiam hna ah aa ngat. Dr. Lian Hmung Sakhong sin lawng ah i hngat nak in, CDF ah i hngat nun kha, Chinmi nih kan thiam ve cang. Chin Miroling Pu Hrang Nawl i Kutke To nun kha kan thiam ve cang. Cucaah Paucan Dothlennak kan tei hrim hrim lai tiah ka zumh fawn. Poipang asi sual i, Paucan Dothlennak Chunmang a hlawhtlin lo sual zong ah, ka thin a phang tilo. Zeitintiah, Dr. Lian Hmung Sakhong tampi an chuak cang. Pu Zing Cung tampi hrin an si cang. Chin Moses Pu Lian Uk tampi an um cang. Pu Kio Mang, Pu Hlur Hmung le Pu Thawng Za Khup a ai awh khawh tu ding Chin GZ relcawklo, Thetse zat thluachuah pek kan si cang. Chin mi nih Kutke To Nun kan thiam cang caah a rau hlan ah “Azidaw pung Aung Zaa me” “အရေးတေ”.\nYangon Dawpung Peng Ah Sang Uk Bawi He I Bawm In Ralhrang Thawng A Pe Tawn Tu Dalan Nu Cu Thah A Tong →\n← Ralhrang Nih Uk Tthan Nak Hmanh In Ttih Deuhmi Cu Chin Mino Cacawng Loin Chimh Cawnpiak Khawh Lomi An Tam Tuk Te Lai


Coronavirus khamnak kalpi cuahmah lioah Hluttaw lamkal hna zong an khuasik ning chekhlatnak antuah piak hna - Khuaruah Har News\nPyidaungsy Hluttaw lamkal hna telhin Hluttaw zung chungah riantuantu hna le Hluttaw thawngpang arak latu thawnglatu hnacu nihin ni thawkin coronavirus khamnak ah tiin an khuasik ning chekhlatpiak le kut tawlnak sihang hnacu an chiahpiak cang hna ti asi. Kawlram ahcun tuni tiang zongah zawtnak keng tiah confirm mi an umrihlo nain kham chungnak riancu nawlngeitu hna nih an kalpi cuahmah ti asi.\nTuhrawng phunglam remhnak ding riantuan in Pyidaungsu Hluttaw meeting ahcun Hluttaw lamkal 600 leng, Hluttaw zung ah riantuantu hna thawnglatu hna minung 20 leng hna nihcun nichiartein an lutchuak tawn ti asi. Hluttaw ah arak ratu hna pohcu chekhlat nak rak tuahin sticker hna benh piak an sitawn nain ralkap lei lamkal hna belte chekhlatnak an tuah timi cu theih asilo.\nMah bantuk in lamkal dang dang hna nih chekhlat nak antuahmi an ichit ko lioah hin kawlral kap lamkal tu hna cu chekhlat nak tuah an sive nak cu hmuh ding a um rihlo. Kha hlan deuh kan hnung zarh chung hrawngah khan cun kawl ralkap lamkal hna nihcun Hluttaw anrak kailio ah hmurkhuh anrak ikhuh dih hna timi cu hmuh khawh arak si. Tulio hrawngah zeibantuk lungput indah chekhlat nak cu an ichit velo timi cu theih asilo.\n← Thisen A asimi hna cu coronavirus dohnak dingah anthazang ader deuh ti asi\nItaly ram nihcun coronavirus mizaw hna he pehtlaiin ngaihchiat awktlak biachahnak arak tuah →\nAmerican ram tiang kap khotu tichunglut tinbaw tichung ah khumg dengmang cangtu North Korea\nPaing Tanaw Ah Khualtlawng Phurtu Bus Pakhat Accident Nak A Chuak Minung Tampi Hliamhma An Pu\nThil kalning kalhin cumci cu rawlpek in arak zohkhenhtu Chimpazee zawng (+Video)\nNu Pathum Zuri Mi Nih Mipa Pakhat Cu Tlaihhrem A Timh\nTotal 34499 313116\nToday 135 176\nThis Week 135 4649\nThis Month 1123 23856


KAWLRAM BUAI LIO AH BUAINAK DANG A CHUAK HOI CANG MINUNG 700 A HLEN HNA – The Chinlung Post\nKAWLRAM BUAI LIO AH BUAINAK DANG A CHUAK HOI CANG MINUNG 700 A HLEN HNA\nJune 8, 2021 admin Local News 0\nKawlram buai lioah thawngpang dang alinsa tthan. Rianttuantu minung 700 leng lahkhah pek loin a zaammi thilthitnak sehzung ngeitu pa cu tazacuai a sinak in kumkhat leng a rauh hnu zongah a hmuh check a si rih lo. Yangon region South Dagon ah a um mi Euro Gate thilthitnak sehzung ah a ttuan mi minung 700 leng cu lahkhah pek loin angeitu pa a zam diam.\nAzaami mi sehzung ngeitu pa cu taza cuai asi ko nain kum khat a rauh tiang zongah a hmuh check piak a um rih lo tiah rianttuantu pawl sin in theih asi.Sehzung ngeitu nih cun a riantuan pawl cu 2020 March le April lahkhah cu Thingyan zung khar hlan ah pek loin a um hna caah riantuantu pawl nih duhlonak langhternak an rak tuah caah an lahkhah cu a cheu tu in a pek chung hna I a tang mi a cheu cu April ni 21 hlan ah kan pek dih hna lai tiah upa hna hmaika ah minthut nak a rak tuah.\nThingyan dih hnu in tutiang ah sehzung cu an on than ti lo caah riantuantu pawl cu lahkhah pek hlei loin a um caah vuanthan lei Usi-hmu nih South Dagon taza zungah sehzung ngeitu pa cu Rianttuantu hna aiawh in taza a cuai. Cu thilthitnak sehzung cu Germany pa le Kawlram pa U Myo Win hna I fonh in an dirh mi a si tiah sehzung ah a tuanmi vuanthan nih a chim.\nAsi nain U Myo Win nih cun a ngeitu ah ka tal lo. Vuanthan sawhsawh ka si tiah a chim. A tu tiang ah taza zung nih a auh hna nain Germany pa cu voikhat hmanh a ra bal lo.Cu pin ah Kawlram pa U Myo Win nih sehzung ah a ummi thil pawl cu a thir len hna caah sehzung chung ah zeithil hmanh a um ti lai loh tiah vuanthan pawl nih cun an chim.\nA hlan ah khan cun taza kan cuai mi kan tei lai i, kan nihlawh cu kan hmuh than te ko la tiah ruahchan nak kan rak ngei nain atu cu hiti hin dih dawh si cang tiah Euro Gate vuanthan pakhat a si mi U Myo Min Lwin nih a chim. Sehzung ngeitu nih vuanthan pawl pek ding in a tangmi lahkhah hi ting thongkhat hrawng a si tiah a chim chap.\nKhuami Lawmhnak In An Khat: Ralhrang kawlralkap sin ah thawngpang a pe lengmang mi ralhrang kawlralkap a dirkamhtu Dalan pichur cu meithal kahnak in a nunnak aliam. Yangon ramtthen Tamwe Myone Kyauk Myaung i, Satipatthana ah ralhrang kawlralkap sin ah a thlithup in thawngpang achim lengmang Dalan Pi CHUR pi, khuabawi a simi cu a motor chungah meithal in an kahthah.\nDalan pichur Daw Soe Soe Lwin hi khuabawi asi i, a hlan ah puaisa a rak ttuanmi a si. Ralhrang kawlralkap hna nih nawlngeihnak an lak hnu ah ralhrang kawlralkap kuttang ah Sang khuabawi a ttuanmi a si. Mipi hna an cawlcangh ning vialte hna cu ralhrang kawlralkap sin ah a thlithup in thawng athanh lengmang tiah an chim. Amah ruangah minung tampi an tleih hna i, a nunnak aliammi zong an um.\nRalhrang kawlrak a dirhkamhnak bia le hla zong social media ah alanghter lengmang mi a si. Dalan pichur Soe Soe Lwin cu tuzing suimilam pahra hrawngah motor in lengah a chuak I, mizei ti theih lomi nih meithal a motor chung lila ah an kahthah. Thil a cannak hmun ah ralhrang kawlralkap hna cu an rak phan colh tiah an chim.\nHi konghe pehtlaiin pawngkam a ummi pakhat nih a chimmi cu Motor chung a um lio ah an kahthah. A hlan ah Soesoe Lwin hi puaisa a ttuanmi a si i, ralhrang kawlralkap kuttang ah sang khuabawi a ttuan. Amah ruangah minung tampi an tleih hna. Suimilam 24 chung bak ralhrang kawlralkap sin ah thawngpang apetu asi. Nu sual taktak asi i, an kahthah mi cungah sang mipi an i lawmtuk tiah a chim.\nGOOD NEWS: HAKHA AH MINUNG 18 AN LUAT TTHAN\nRIP. CDF MINDAT IN MINO PAKHAT A NUNNAK A LIAM TTHAN


Ralrinnak : Covid-19 Virus ni28 chung a nunkhawhnak hmun le hma, chungkhar caah a biapituk mi asi rel loin lantak hrim hlah. – Thechinlungnews\nRalrinnak : Covid-19 Virus ni28 chung a nunkhawhnak hmun le hma, chungkhar caah a biapituk mi asi rel loin lantak hrim hlah.\nCommonwealth Scientific and Industrial Research Organisation (CDIRO) hna nih New Research an tuah i, an hmuh mi le mipi ralrinnak an pek mi hna cu Covid-19 Virus hi Phaisa tlap ah le Phone screen, glass, thlalang paper le hni le puan ahhin Ni 28 chung a nung kho tiah an chim.\nA bik in khuasik caah ahhin hi zawtnak hri hi minung cung ah kai a fawi khun aruang cu khuasik caah ahun a kik mi in a lumnak hmun lei ah fawi tein akai cawlh minung cu kan taksa kutke a lum mi kan si caah, hi virus hi khuasik caan ah kai a fawi deuhnak hi a si tiah report an pek.\nA leng kan chuak tikah kan herh lomi thil kha cu tawng sawhsawh lo kha atha, aleng kan chuak caan ah mi kut ah phai sa kan dawn tiah ralting tein la law na tin in na kut tawl philh hrim2 hlah, a si khawh ahcun cash in thil caw loin online deuh in phaisa i pek i chanh i zuam i mah le inn te ah um kha a him bik tiah social media ah ralrinnak an pek. USA Today.\nBe the first to comment on "Ralrinnak : Covid-19 Virus ni28 chung a nunkhawhnak hmun le hma, chungkhar caah a biapituk mi asi rel loin lantak hrim hlah."


Inn Chungkhar na Dirh Hlan Ah Na Na Nupi/Pasal Ding He Tuahta Ding Hrim A si mi Thil Phun (4) – Onlinenungak\nInn Chungkhar na Dirh Hlan Ah Na Na Nupi/Pasal Ding He Tuahta Ding Hrim A si mi Thil Phun (4)\nNa duh Dawtmi minung he chungkhar ser ding in bia khiahnak na ser tik ah nan pahnih in hmunkhat te i nan tuah dingmi thil a um.\nPakhat konglam pakaht hmanh i theihfian lo, thla tlawmpal i duh i, i thitumh ti bantuk a si ah cun, cu bantuk innchungkhar cu i theihthiamnak ah atha a der kho mi asi i, chungkhar ah buainak tiang a phan kho mi a si.\nHiti titik ah khahlan nule pa zong pei anmah duh thim lo in pee-saa piak in an i umh ko i chungkhar cu cu ti cun pei khua an sak hnai an i dawt co ko cu an um khat ko cu tiah a ti mi tampi zong an um ve ko.\nSinain ruah ding a um mi cu, tuah pee-sa mi he i umh i chungkhar ser ah cun tlamtlin lonak ,pohpiannak,theihthiam lo nak a um ko zong ah a hlan minung cu i then timi an rak tihtuk caah a rak si.\ni then ko usih timi ruahnak cu an i in i, chantlung tiang lungfak thinfak in aum lan mi an um pah theu caah kha bantuk a si tinak hnga lo ding caah Chungkhar na ser hlan ah na tuah ta ding hrim a si mi pawl ka vun langhter lai.\n1. Pakhat le pakhat i sik/ bia-alnak aum a herh t\nChungkhar na dirhti dingmi nu/pa he caan ah cun i sik pahnak a um ve theu tawn ko lo maw?. asi ah cun thil zeimaw te ruang ah lung i khah lonak, kum hna a vun rauh deuh cun a cang kho mi piahtana pawl kha zeitin dah kan phisin ning a si te hnga tibantuk khi ruah ahauh caah, i dawt peng lawng si lo in nungak tlanval lio hrim zongah lung i khah lonakk ah cun i sk pah hrim hi arak herh.\nA dik ning tein chim ah cun a duhmi poah cun cankhat ah cun voikhat maw voihnih tal cu i sik caann cu a um hrim ko. hi bantuk caan ah khin, pakhat le pakhat i theihthiamnak aum ter khawh chin pin ah na duhnak le a duhnak zong kha na theih khawh khun lai.\nCu bantuk i al hmelnak voikhat te hmanh nna geih lo ah cun, Inn chungkhar ser tik ah , thinlung i khah lonak a um tik ah cucu zeitin dah ka phisin lai timi kha n athei kho lai lo.\n2. Nan Pahnih Nan Phak Bal veve lonak ah Khualtlawn Ta U.\nThitumhnak tuah hlan hrimhrim ah hihi aherh bak mi a si . nan phak veve bal lonak nan theih hngalhmi an um veve lonak bak ah nan kal tak a hau.Chungkhar ser timi cu a thusan mi thil tampi na hmuhton dingmi lamthluan pakhat a si ti ko u sih.\ncucaah, mah ti na pahnih khual nan tlawn tik ah nan hmuh nan ton bal lo mi thil pawl kha na ton hna lai. na theihhngalh bal lo mi minung he nan i ton tik ah zei bantuk in dah na biakchawnh, zeitin kar kan hlan ning a si lai ti bantuk pawl tiang kha nan pahnih khual nan tlawn bal hnu lawng ah nan hngalh hnga ding mi a si. cun nan pahnih nih an timhlamh ning te zong in a kal mi thil zong na hmuh ton ko lai.\ncun nan i timh lamh ning in thil a can lo tik zongah zeitin dah kan ruahthan lai i bia kan khiah lai timi hmuhtonmi le thinlung hliphlaunak thar pawl kha nan pahnih khual nan tlawn ti pawl lawng ah a tlam a tling lai tiah ruahnak cheuh kan duh hna.\n3. Kamhhnih chungkhar i Theih Hngalh Cianak.\nI Thitumh lai lawng i kan thit/vt dingmi chungkhar nule pa u le nau hna he i theih, i hmuh tibantuk kha zeitik hmanh ah a si ding a si lo.nan i duh le nan i hm cang ka bak in khat le khat in chungtang ah nan chuah luh ding kha a biapi tul.\nmah ti umnak nih hin, kan duhmi hna an chungkhar kong, na thinlung an ziaza le an thutdir ning cang kha na ruah khawh hna lai i na theihthiam khawh hna lai.\n4. Khat le Khat a caan pek i zuam uh\nA duhmi pahnih karlak ah pakhat kha arian hna tamtuk i a caan pekkhawh loo ruang ah i hmuh i ton hawh lo tiban tuk kha cu lungdong awk tlak ngaingai khi a si ko.\nA hopoah hi kan duhmi hn acaah cun a si khawh chung in caan pek kan i zuam cio. cu lawng ah pakhat le pakhat kan thinlung ruahnak kan i thei lai i, i theihthiamnak le dawtnak a karh lai.\ncu ti te i hmunkhat teah pakhat le pakhat i zohchun, i ceih chun le caan i pek khawh lawng ah khin… an pahnih hi hmailei pi catiang umti ding ah kan tlamtling kho lai maw tiah ruah awk asi hnga.\nCucaah, Inn chungkhar ser na timh cang i a cunglei langhtermi pawl na tuah rih lo ah cun tahtak lo in nupi/pasal ngei bak hlah, thulh law tuah ta hna lawng mah hnu lawng ah ka vat/thit ah a tha maw tiah na ruah cikcek hnu lawng ah nalung i thlek mu.


PGF Le SAC Ralhrang Kahdohnak Ah Thi Le Hliamtuar An Tam – Onlinenungak\nPGF Le SAC Ralhrang Kahdohnak Ah Thi Le Hliamtuar An Tam\nMagwe ramthen, Pauk peng thlanglei ah December 1 ni ah PGF le ralhrang kar kahdohnak 2 a chuak athi mi le ahliam mi an um tiah Pauk ralkap phu PGF nih an thanh.\nPauk peng thlanglei LatPanHla khua le BoMe khua pawng ZawChuang ah nizan chun ah Pade Thar bomb in an kah hna caah ralhrang 8 an thi i ahliam mi an tam tiah achim.\nMahpinah EihCe khua zong ah nizan zinglei ah bomb voi 1 in an kah i ralhrang athi mi an um kho i fiang tein fehter nak kan tuah kho fih lo i ahliam mi an tam tiah a langhter.\nThetKeGin khua le KyaukOo khua pawng zong ah November 29 ni ah ralhrang bu hna cu PGF nih bomb in an kah hna caah ralhrang 18 an thi tiah theih a si.\nMah i a hliam i a thi mi hna he pehtlai in ralhrang lei in thawngthanh nak an tuah mi a um rih lo. Crd; The Chin Post\nAizawl Municipal Corporation (AMC) lutlai hna le AMC Mayor Lalrinenga Sailo hna nih Nizan November 30 ah khan Mizoram khuachak le tlang um mi ralzam an tlawng hna.\nAizawl Mayor Lalrinenga nih cun, “Kan unau ralzaam hna hi bawmh a herh hringhran bantuk in, Biaknak bu le Mizo bu hna zong nih an bawmh pah cang hna. Mizofa Jerusalem, Aizawl Khuapi zohkhenhtu (AMC Member) hna nih an umnak hmun i va len le bawmhnak tlawmpal ve pek hna hi kan rian hrimhrim ah kan ruah,” tiah a chim.\nAMC lutlai hna nih hin khua panga – Zawlsei, Khawbung, Thekte, Vaphai le Farkawn i ralzaam hna tlawn an i tim. Nizan ah an pal dih hmanh lo caah nihin ah an peh rih lai, an tlawn pah ah hin bawmhnak:- blanket, solar light le eiding tlawmpal an pek pah hna.\nNizan November 30, ah khan Lawngtlai District Chawnhu khua ah cun ralzaam a rak lut thar mi hna donnak le lawmhnak pinah thutto umtuning chimhnak caan an ngei.\nRalzaam in a rak lut mi hna cu khuatlang le ram ca ah mitha si ding in an sawm hna. Khuatlang ah harnak le buainak tuah lo ding in an chimh hna i, YLA le VC nawl ngai ding in an chimh fawn hna.\nHarnak an ton ahcun i phuhrung lo tein khuatlang hruaitu chim ding an sawm fawn hna. Sinain, khuatlang ca ah harnak le buainak an tuah sual ahcun an khua in an chuah hna naklai kong, an chimh fawn hna. TCP


Mizo Nu A Darling Pa He An I Tuaitamnak An Phozar An Mualpho Ko Hih (Video) – Chin World News Evening\nMizo Nu A Darling Pa He An I Tuaitamnak An Phozar An Mualpho Ko Hih (Video)\nSeptember 3, 2019 September 7, 2019 Salai Van Hmuhning\nHi thawngpang hi nai te ah khan mizo ram chung ah a hung lar taktak mi a si i , Lai Media thenkhat zong nih an tial pah cang khawh men mi a si .a video a zoh cang mi nih cun nan theih ko lai .Hi kong lam kan tial mi na rel tik ah hin nangmah zong kha na nun nak nai ralrin le fimkhur tein um a herh mi na si kha a thar in van i thei than law kan duh .Tlangval “Mafela” ti mi pa hi mifel le muidawh pumrua tha ngai a si i soisel awk um lo tluk a si . an chungkhar nun can zong a tha i mirum ngai an si tiah theih a si fawn .\nA hawinu “Awmtei” ti mi nih cun Nungak “Mimi” cu tlangval fel le muidawh mirum fapa “Mafela” cu duh dingin a soi lem chih ti a si .”Awmtei” nih cun Mimi sin ah cun “Mafel” hi a fel tuk khrihfa bu zong ah ai hmang mi si i a mui le aa dawh mirum fapa a si fawn duh a phu tuk a mah zong nih nangmah hi a thinlung tein an duh ve ko tiah a hawi nu “Awmtei” nih cun “Mimi” cu tlangval “Mafela” duh ding cun a soi lem peng .\nAsinain “Mimi” nih cun kei cu pasal ngeih kong le tlangval ngeih kong hi ka thinlung hrim ah ka chia rih lo . cu pin ah kei cu ka nule pa nih an duh mi pa lawng ka vat te ko lai . cun tuchan pa cu nupa sinak dah ti lo zeihmanh an ruah khawh mi a um lo tiah zei poi lo ngai cun a chim . a si nain “Mimi” a thin lung chung te in cun “Mafela” cu a rak duh ziar ve ko ti a si .cu ti cun can cu a kal lengmang ve i khrihfabu khat le khua khat um mi kan ti cu , cu pin ah thinlung tein ai duh veve mi cu i sum kho ti lo in lenglei tiang lang in an i duh lawlaw cang i an hawikom theih le mipi vantlang theih ah an i duhi an i zul lawlaw cang .\nan i duh hnu thla 3 tiang cu thiang hlim tein an i kom . nungak nu “Mimi” a hawi nu pakhat nih cun Mimi sin ah cun “Mafela” hi a sining taktak na thei lo . tuan deuh zong ah nungak pakhat ( kei mah mi theih mi ) he nupa sinak an hmang ti ti tiang fiang tein ka theih . zumh a tlak taktak mi pa a si lo , cu ruang cun a hnu ah cun nangmah thnlung fah nak a chuak sual lai ti kan phan piak tuk a ran nak in na then ah a tha ko tiah ati len nain , Mimi nih cun Mafela cu a duh tuk ve cang caah a then kho ve hlei ti lo .\nZankhat cu Mimi nih a nule pa khual an tlawn kar ah Mafela cu kan inn ah rak ka leng tiah phone in a chawnh . hi zan ah hin Mimi nih a hawi nu sin in bia a theih mi pawl le a lungfah nak kong te hna cu Mafela sin ah chimh ruah ai tim i Mafela cu len a sawm nak a si .Mafela zong nih cun Mimi a nule pa khual an tlawng ti a theih tik ah tha tho ngai cun Mimi te inn ah leng ding cun ai tim ve .\nzan cu a hung phan i Mafela cu Mimi te inn ah cun a va kal i an pahnih cun bia an i ruah i a hnu ah cun an free tuk ve fawn ai duh mi an si ve fawn tik ah an i sum kho ti lo i “Mimi” a it nak room chung mimi ihkhun cung bak ah nupa sual nak nupa sinak cu a voikhat nak an hmang ti .Mimi nih cun zei tik hmanh ah a tuah bal lo mi a thian hlim nak cu minutes tlawm te chung ah a hrawh dih ko ai .\nMimi a nun nak cu ai rawk chin lengmang cang i ningzah nak le har nak lawng cu a caah a um cang i , a nule pa zong nih kan ning na kan zah tuk an ti i an thawl .Mimi cu lungdong ngai in a nun cu a hmang i a donghnak ah cun a mah nun nak tiang hmanh i lak duh nak thinlung he zangfak ngai in a nun can a hmang cang .mizo holh na theih thiam ko a si ah cun a video ah hin tlamtling tein rak ngai ve than te .\nNote : Video chung i hmanthlak le hmanthlak kan chiah mi pawl he hin hi konglam hi zeihmanh peh tleih nak an ngei lo.\nHihi Laipa Pakhat Nih Rung Lian Ceu Le Uk Ling Thang Kong A Ṭial Mi Hi Zeitindah Nan Ruah Cio? Mipi The A Ṭha Nan Ti Cio Maw?


Efesa 4 (Ephesians 4)\nPum Khat Sinak\n1Cucaah Bawipa rian ṭuan ruang i thong i a tlami keimah nih, Pathian nih an auhnak hna he aa tlakmi nunning khan nung u tiah kan forh hna. 2Toidornak lungthin ngei u, lungnem le lungsau in um zungzal u. Pakhat le pakhat i bawm u law cuticun nan i dawtnak kha langhter u. *4:2: Kol 3:12-13 3Pum khat sinak, Thlarau nih an pekmi hna kha, ngeih peng awkah an funtu hna daihnak hri khan fek tein i ṭem u. 4Pathian nih an kawh hna tikah ruahchannak pakhat a um a ti bantukte khan pum cu pakhat lawng a um i Thlarau pakhat lawng a um. 5Bawipa pakhat lawng a um, zumhnak pakhat lawng a um, tipil innak pakhat lawng a um; 6Pathian cu pakhat lawng a si i amah cu mi vialte Pa, zeizong vialte Bawi, zeizong vialte chungah rian a ṭuan i zeizong vialte chungah a ummi a si.\n7Khrih nih a kan pekmi laksawng tampi chungin kan dihlak in kan i tlakning cio in laksawng pek kan si. 8Cucaah Cathiang nih,\n“A sannak bik hmun ah\na hung kai tikah\nsal tlaihmi tampi kha aa kalpi hna;\nmi kha laksawng a pek hna,”\na timi kha ahmaan taktak. *4:8: Slm 68:18\n9“A hung kai,” ti cu a sullam zeidah a si? A hmasa bik ah, “A rung ṭum,” tinak a si — cucu vawlei tangah khin a vung ṭum tinak a si. 10Cucaah cun a ṭummi cu vancung le van pin i a kaimi kha a si i cu a kai cu van le vawlei vialte nih amah in an khah dih kha i hngal hna seh, tinak caah a si. 11“Mi kha laksawng a petu hna” cu amah kha a si; a cheu cu lamkaltu ah a ser hna i a cheu cu profet ah a ser hna, a cheu cu Thawngṭha chimtu ah a ser hna i a cheu cu pastor le cawnpiaktu ah a ser hna. 12Khrih pum kha ṭhanter awkah Pathian mi vialte cu hi bantukin Khrihfa rianṭuan awkah a timh hna. 13Cucaah kan zumhnak le Pathian Fapa kan hngalhnak i pakhat kan sinak ah khan kan i fon dih lai; nutling patling kan si lai i Khrih tlinnak a sanning taktak zong kha kan phan ve lai. 14Midang a palhter tawntu hlenthiammi hna cawnpiaknak tilet le thlichia bantuk a simi nih a kenkip ah a choihmi ngakchia bantuk hna si ti loin, 15kannih cu dawtnak lungthin in biatak kha kan chim deuh awk a si i kan lu a simi Khrih leiah khan a lam kip in kan ṭhan awk a si. 16Khrih cu lu a si i amah cungah cun pum cu a ningpi in aa khing. Pum chung i a ummi hliah le cang vialte nih pum cu kekkuai loin an ṭem an ṭawn i pum chung i a ummi nge hna nih anmah le an tuah awk cio an rak tuahnak thawng khan, pum cu a ningpi in dawtnak in a ṭhang. *4:16: Kol 2:19\nKhrih Chungah Nunnak Thar\n17Bawipa min in hi bia hi ka chim i ralrinnak kan pek hna: lawkihmi bantukin um ti hlah u. Annih cu an ruahnak kha pakpalawng a si. 18An lungthin kha a mui. Annih cu zeihmanh an hngalh lo ca le an lung a ṭhawn caah Pathian pekmi nunnak chungah khan an i tel kho lo. 19Ningzah zeihmanh an hngal lo i sualnak kha an tuah lengmang, cun i sum loin aa dawhcah lomi thil phun zakip kha an tuah.\n20Khrih kong i nan theihmi cu cu bantuk cu an si lo. 21Amah kong cu nan theih i amah zultu nan si bantukin Jesuh chung i a ummi biatak cu cawnpiak nan si. 22Cucaah nan rak nun tawnning in an nuntertu hna nan mihring hlun kha hlaw u, cu mihring hlun cu pumsa duhnak hlenhmang nih a hrawh lengmang tawnmi kha a si. *4:22: Kol 3:9 23Nan lungthin le nan ruahnak ah ser tharmi nan si awk a si. 24Pathian he aa lo in sermi nan mihring thar kha i hruk u law cucu a dingmi le a thiangmi nunning i a langmi nunnak taktak kha a si. *4:24: Gen 1:26; Kol 3:10\n25Cucaah lihchim um ti hlah seh. Aho cio paoh nih a unau cu biatak chim seh, zeicahtiah kan dihlak in hmunkhat ah Khrih pum chung nge kan si cio. *4:25: Zek 8:16 26Na thin a hun ahcun na thinhunnak kha sualnak chung i an luhpitu siter hlah; cun na thinhunnak cu ni tlakter hlah. *4:26: Slm 4:4 27Khuachia cu caan ṭha pe hlah. 28Fir a hmangmi kha fir ti hlah seh, amah ca i ding tein pawcawmnak caah le sifakmi bawmhnak caah rianṭuan seh. 29Bia nan i ruah tikah mi ca ṭhat lonak bia hmang hlah u. Mi ca i san a tlaimi, a herhmi zawn i ṭhatnak a chuahpitu le a theimi thluachuah vanluh a petu ding bia lawng kha hmang u. 30Cun Pathian Thiang Thlarau kha a ngaihchiatter hlah u; zeicahtiah Pathian ta nan si hmelchunhnak le Pathian nih an luatter hna Ni cu a phan lai ti aamahkhan cu Thlarau cu a si. 31Lungthli in i uamnak le thinhunnak le ingpuannak kha hlaw hna u. I hua ti hlah u, i vawlpam ti hlah u. Huatnak lungthin ngei ti hlah u. 32Pakhat le pakhat cungah zaangfahnak lungthin le nemnak lungthin ngei u law Pathian nih Khrih thawngin an ngaihthiam hna bantukin pakhat le pakhat i ngaithiam u. *4:32: Kol 3:13


Yangon Lah-Pih Zaan Ah A Cangmi Thil Ruang ah Doctor Pakhat Nih Hiti Hin A Hun Phuan.. – Onlinenungak\nYangon Lah-Pih Zaan Ah A Cangmi Thil Ruang ah Doctor Pakhat Nih Hiti Hin A Hun Phuan..\nNuamh Na duh tu cuta\nNgandamnk lei riantuan tu le Dutu a ciahmi pawl cu nan kan hloh cikck ko. anuamh nuam duh ah cun a nuamh zia hna hi thiam ngaingai ahau. LUngrawk bak hi a si ko.Hi tluk vawlei ral pi kan doh cuahmah kan ti ko lio ah a herh lo mi nuamnak duh ruang ah nan thil ton hi a si .\nKe chiahnak hmanh tha lo in Mizaw ril liangluang in an um i, a ho hi dah kan zoh hmasat lai ti kan i hnglah lo lio ah cu vial te lonh in i velh ruang ah a hliam ruang ah sizung nan ra. nan rat zong ah i pah cencun in le Mask tanh hmanh nan thiam hawi rih lo.\nEmergency Physician (4) Pali\nAn Dihlak (15)\nWanthan vial te an ba dih cikcek ko. kei cu kut pahnih ke pahnih ka ngeih caah ka si khawh chung in ka zuam lai i ka bawmh hna lai tiah bia khiahnak ka tah zan bak a si.\nCovid Duty ruang hmanh ah kan ba ka ti lio ah hin, Dinh caan ngei lo in a tuan mi Dr. le Nurse te BA cikcek in a kan tuah tu Lahpih zaan.. Covid hi in lawng ah ma a can i a leng ah a cang lo tinak ma? Hi Bantuk Zaan ah Covid nan i chawnh a si ah cun hinak fak deuh in kan rian a tam ding a si.\nNanmah lawng nunnak a ngeimi maw nan i ruah Wan-than zong nunnak a ngeimi ka si ve. chungkhar he um duh mi kan si ve .Mipi dawtnak lungthin he rian ka tuan tluk in mi pi lei zong nih zangfahnak hi ka ngei ve u law i bawm bu tein pakaht le khat i bawmh ah hin zei poah hi atha. a tu bantuk sikaan ngei lo in nan um peng ko ah hin cu wan-thaan hmanh in i dinh hi a fwi tiah Doctor pakaht nih a lungrawhnak a vun langhter.\nCredit: Dr.Zyin Key🙏🏻


Lainu biachim:Nu nih kan virgin lo kan theih ko’Nain kan thinlung cu a virgin peng ko a van ti bak cang. – Onlinenungak\nLainu biachim:Nu nih kan virgin lo kan theih ko’Nain kan thinlung cu a virgin peng ko a van ti bak cang.\nNu upatnak a ngei lo mi ram le Nu covo zei i a relpiak lo mi ram cu, Ram ṭhangcho an si bal lo.Nu kan sin ah hin naa dawhtuk e tiah voi thawngkhat zong chim ko law kan i zumh hlei lo, sinain na dawh lo tuk tiah voikhat te kan ti sual law fek ṭhup kan i zumh lai.\nNu nih hin biakhiahnak tuah hi Pa hnanak in kan i harh deuh tawn, sinain biakhiahnak kan tuah cang cun Pa nak in kan bia khiah mi ah kan dir ning a fek deuh.\nNu nih cun duhmi, dawtmi kan ngeih cang cun, zei tik poh ah kan thinlung ah kan chiah hna, mi dang nih an kan helh len ko zong ah No si ko. Kan lung a dongh cang hnu bal cun\nNu cu midang he kan tahchunh hlah uh, kan mah bantuk a ho dang hmanh an um lo, nan nu le he zong khan tahchunh lo ding.\nNu nih hin kan duh, kan dawtmi hna sin ah fiang bak in kan duh ning le duh mi kan chim lem lo. Nan kan care ngaingai a hau. Nan mah ten hngalh i zuam uh.\nNu hi Ngaihthiamnak, theihthiamnak kan ngei ngaingai, saupi kan thin a hung lem lo, sinain cucu advantage ah hman lo ding. Kan i sum khawhnak le kan theihthiamnak le ngaihthiamnak a dih cang cun, chanchung in kan in ngaithiam kho ti hna lai lo.\nNu nih kan harnak, kan lilennak pâwl hi nan lohter dih khi kan duh mi a si lem lo, sinain harnak, ngaihchiatnak kan ton caan ah lungsau thinfual ten kan bia kan ngaihpiak ulaw cucu kan duh.\nNu nih hin Pa a dawh mi hna nak in, kan Nu hawi a si mi a dawh mi hmuh hi kan i foih deuh, cu ruang ah nan dl le nan nupi le kha na dawh bik ko e tiah ( Kan ) ti lengmang uh.\nNu nih hin Best friend kan ngei, duh khun mi zong, sinain cucu midang an si lem tawn lo kan dl ( Va ) le hi nan si.Nu 100%70 nih hin kan fahnak, kan tuarnak langhternak ah Dai ten ( Silent ) um kan duh.Nu nih bia kan in hal hna ah cun a lehnak kha 100%95 kan theih cia ti kha hngal cia uh.\nNu nih No kan in ti hna ah khin nan lungdong colh hlah uh, i zuam deuh rih seh, i tuak deuh rih seh kan in ti hna nak a si.\nNu nih virgin sinak hloh cang in ka virgin than kho ti lo ti kha kan hngalh ko, sinain hihi philh hlah uh, taksa thianhlimnak bantuk a si lo mi, a sunglawi tuk mi kan Thinlung a um rih ti hi.\nNu va chonh biak kha ṭih hlah, kan in seh colh bal hna lai lo, na chonh ngam lo cun na single pêng lai si ko\nDawtnak, zumhnak le a dik mi sining a dirpi mi Nu thinlung teitu cu vawilei a Tei a si ko.\nBia kilh’Lunglen Diktawn zonet youtube ti bantuk i ka hngalh mi tête an si\nBy:A Ngun hlawn ceu dingdi\nMP Ni Sui Lian cu tukum thimnak ah Thantlang peng Pyine No.2 in i cuh than ding ah Thantlang peng NLD EC nih ticket an pek cang ko nain tuhi Hmawngtlang nih NLD zungchoh (Yangon) ah report an tuah.\nLeitak khuami MP Ni Sui Lian cu Hmawngtlang le Leitak kar buainak kong ah ai thlak bal ruang ah Hmawngtlang khuami nih an duh lo i ‘NLD MP candidate caah ai tlak lo’ tiah NLD zungchoh ah ca an tial hi a si.\nKan hnu April thla ah khan Pi Ni Sui Lian nih HMT vs Leitak buainak cu ‘milih hrawkhrol hna ruangah, Mynone nih ngerh-ngawih in zeihmanh an tuan lo ruangah, Chin Pyine cozah hi mipi cozah an si nain kum thum chung zeihmanh an tuah mi a um lo ruangah hi thil hi a cang’ tiah bia fak ngai in buainak hmun a zohtu cozah zung upa U Tin Aung Win (Deputy Township Administrator) le a hawile a rak zai hnawh bal hna.\nNLD zungchoh ah report an tuah hnu in CEC nih kherhhlai ding ah nawl an chuah. Thantlang NLD upa nih felfai tein kherhhlainak an tuah hnu ah NLD zungchoh(Yangon) ah an hmuhmi report an kuat than cang.\nThantlang NLD upa nih zohfelnak an tuahmi report cu NLD CEC nih an zoh lai i ‘a sual ko’ an ti ahcun ai tlak an ti ning in dantatnak order an chuah te lai. MP cuh khawhnak ticket zong an hnon piak khomi dirhmun ah a um.\nMP Ni Sui Lian cu 2015 thimnak ah Thantlang peng Pyithu Hluttaw in a lut i teinak a hmumi a si. Tukum cu pyine hluttaw ah i thial aa tim i Thantlang peng EC zong nih phung ning tein ticket an pek cangmi a si, CEC nih fehtermi cu a si rih lo.\nNLD nih MP Ni Sui Lian an thawl ve i independent or party dang in ai cuh than ve sual ahcun Thantlang peng NLD zong Chin party CNLD bantuk in an mee ai thenthek ngai ve te lai tinak a si.\nA tang hi relchap ko:\nTuluk thil tuah ning zoh ah cun tih nung bak ko, mah bantuk in vawlei cungah ram thawngbik si a tim tuk ruangah vawlei cung ramkip muianak ah a kan lut pi cang. A buai chin lengmang cang i, South China sea le Corona virus ruangah dirhmun tha lo bik an phan cang\nJapan nih “Pearl HarLaimi kan men tilo:Korea nungak nain’Ai dawh deuh mi nungak’Kan ram ah a chuak cang.\nKorea nu hman nih an tluk lo’A dawh tuk nak ah tih a nung>>><<< http://www.onlinenungak.com/laimi-kan-men-tilokorea-nungak-nainai-dawh-deuh-mi-nungakkan-ram-ah-a-chuak-cang/bor cu ruah phak loin a tuk bal caah Tuluk nih Mah tactic cu an hman ve sual lai ti hi US ralkap nih an phanmi a si.\nUS I The Defense Threat Reduction Agency nih Tuluk nih Mah tactic a hman khawh tiah Pentagon cu ralrinnak an pek hna hnu ah Pentagon cu rakring tein an um cang. Credit- Salai Lairamthang\nA tang hi nupi pasal an i then cemnak a ruang bik asi:


***Vakok.Lian***: Abraham Pathian, Isak Pathian, Jakob Pathian\nAbraham Pathian, Isak Pathian, Jakob Pathian\nExo. 3:6 Kei cu na pa i a Pathian, Abraham Pathian, Isak Pathian, Jakob Pathian kha ka si,”\nKei hi Ciainn khua ah ka chuak. Ka nu le ka pa khua asi mi Dongva le Phaipha le an rak tthan nak khua Hmawngtlang khua hna ka phan tikah: na pa he (or) na nu he hawi kom tuk kan rak si, na pa he bawlung chuih tti mi kan rak si, na pa he kan i kom tuk, kan rak i daw tuk tiah a ka ti mi hna sin ahcun, ka pa a hawi ttha le an rak sinak nih khan ka hna an ka ngamh ter i keimah inn um bantuk tein ka um i, ka ngamh hna, ka tlaihchan deuh colh ve hna. Ka phanh ballonak khua hna i: na pa a hawi ka si, na pa he kan rak i kom ngaingai tiah an ka ti ahcun ka hna a ngam ngaingai i ka ngamh deuh colh ko hna.\nExo. 3 chung ah Pathian nih Moses cu ruah lo piin (Moses nih aa tinh lo mi, aa theih lo piin) a rak chawnh tikah, Pathian nih amah tein theih hngalhnak a tuah colh mi cu: Kei cu na pa i a Pathian, Abraham Pathian, Isak Pathian, Jakob Pathian kha ka si,” ti hi asi. Pathian nih Abraham, Isak le Jakop hna sinah khuaruah harnak phunphun a rak tuah, a rak zoh khenh hna, thluachuah a rak pek hna i, biakamnak zong a rak pek hna. Cu hna i an Pathian cu Moses a pa zong nih a rak biak, cucaah Pathian nih na pa i a Pathian ka si, a ti nak zong kha asi. Moses caah a hna ngam deuh ngai lai, asinpi deuh ngai lai i a tlaihchan colh deuh lai! Pathian nih kan pipu hna, kan hmai i a kal chung mi hna nun in a kan cawnpiak, a kan chawnh lengmang ton.\nCu hna i Pathian cu nihin ah kan biak mi Pathian hi asi ve! Aa thleng bal lo mi Pathian asi: Abraham, Isak, Jakob hna i Pathian, David thluachuah pe tu Pathian, Moses hruaitu Pathian, profet (Elijah, Elisha) hna hmangin riantuantu Pathian, ca thar chung i lamkaltu hna hmangin khuaruah harnak le thawngtha karh tertu Pathian cu nihin ah nang le kei nih kan biak mi Pathian cu asi ve. Cu tlukin a Lianngan mi Pathian, huham ngei mi Pathian, sunpar lianngannak he a khat mi Pathian cu kan nih kan nunnak ah teh kan hmai i a kal cang mi kan pipu hna bantukin a sunparnak cu kan langh ter kho ve maw? zeite hmanh kan langhter kho ve lo ahcun Pathian kan zumhnak hi kan i check tthan a hau ngai lai. Hlan lio i kan pipu hna sinah a rak tuah mi bantuk bak kha a tuah tthan ve lai kan tinak cu a si lo nain, zumhnak in kal nak lam thluan ahcun khuaruahhar nak, Pathian sunparnak le tehte khan ding tete cu ngeih lengmang ding le hmuh lengmang ding kan si. Pathian nih a hruai mi le a um pi mi kan si ahcun kanmah kan sining le thil kan tuah kho mi nakin thil lianngan deuh a tuah kho lengmang ding mi kan si.\nCucaah, Abraham Pathian, Isak Pathian, Jakop Pathian ti mi nih a kan hmuh sak mi cu: zumnak lei in kan pa, kan pi, kan pu hna nih an kan hmuh ter mi Pathian lianngannak kha nihin ah nangmah ca zong ah asi ve, na langhter kho ve, zeicahtiah cun kan biak mi Pathian hi aa khat mi asi i aa thleng ballo mi Pathian zong asi. A toinak in chim ahcun, an mah sinah cutin ka rak tuah, nang zong zeihmanh phang hlah, ti hi asi ko. A tuah lo belte ahcun kan mah lei chambau ruangah le an mah bantukin Pathian kan rak tlaihchan lo, bochan lo ruangah asi ko hnga!\nPosted by L.VanBlian_blogpost.com at 7:45 PM\nUm Har Ah\nAwl Zannak Lam Kawl Hlah Uh Sih


CNF/A Nih Chun Zan Bak In Kan Ram Caah Rian An Tuan Ti Rak Thei Cang! – Chin 11 News\nCNF/A Nih Chun Zan Bak In Kan Ram Caah Rian An Tuan Ti Rak Thei Cang!\nOnline FB cahmai ah na duh ning poh in catial le biachm hi rak i sum cang! Tutan Kawl ralkap nih uknak an lakmi kongah tlangcung mi hna hi, dai tein an um sawhsawh lo ti hi fiang tein rak thei! A tu ahhin chun zan in dah kaw, khua an ruat cuh! Zei hi dah kan ram caah a tha bik lai tiah a lam kip in an cawlcang cuahmah cang.\nTlangcung mi hna le a bik in CNA/F kan pa le hna nih a lam kip in rian an tuanmi hi FB Cahmai ahcun zei tik chan hmanh ah report an pe lai lo. FB cahmai hi an riantuannak report peknak hmun zong a si lo. Kan ram caah kum 30 lengkai rian a tuanmi kan pa le hna hi, na ruahnak sawhawh in FB an rak soisel ti hlah!\nThil na theih lomi cu chim lo tein rak um cang tiah zaangfah kan nawl. Kan ram kongah hin it pah men, Computer hmai hei thut men, Phone hei dek pah men in na duhmi poh rak tial ti hlah! An riantuannak theih le hngalh na duh taktak ahcun ram caah a tuanmi hna chungah rak lut ve law, na fiang ko lai. Atu kan ram caah rawlei chung pil lo le zan mitkut cim loin rian an tuan ti hi rak thei law, upatnak rak pe cang hna! Crd: Cungpi\nAtutan ah CNF/A kongchiat achim ngam mi le asoisel ngam mi hi cu, nansi kho deuh hrimhrim lo. nan palh tuk kanmah nakin an mah nih can biapi anthei deuh lai.\nBukhat le hriamtlai pakhat asi ve ko mi nih cun, atutan ah an um sawhsawh hrimhrim lailo , timhnak le ruahnak le tawnak le ready tein an um ve hrimhrim kolai ticu kanthei lo hman ah kan zumh awk hrimhrim hna ansi. Meithal puak le vak khi ma thawn ah nanruah asi lo, nan palh tuk asoisel tu si loin a bochantu atanh tu si ko hna uhsih . Crd: Seth Van Ceu Thang


TheihHlei Archives – Daily Post TV\nMarch 28, 2020 elly\nCovid 19 zawtnak an nei tiah zumhmi hna cu : Hakha Dawrthar sang ah a ummi an si. Tlangval pakhat hi Mandalay KyouhSih ah Engineering a cawn lio asi. A dang pakhat zong Yangon ah Sianghleiruun a kai cuahmah mi asi. An min hi mipi sin ah theihter awk atha rih lo. Hakha an phat ahhin an tak lin, an khuh, a cumpi veve caah Covid-19 zawtnak hrim an si ko lung hrinh in thlawp cuahmah an si. Tu chung…\nCOVID-19 zawtnak ruang ah,Rangon khuachung Serhzung ah rian a tuanmi minung-10,000 ( thong-10) cu rian in chuah an si hna. Rangon Sehzung-500 chung hin Sehzung-20 ( factories) cu an khar thai cang hna. A ruang cu mah factories pawl hi China ram in ipehtleihnak he ai bawm mi an si caah a si. Sehzung-20 an kharmi chung hin, Sehzung-2 cu Su Xing (Myanmar) Garment Co. Ltd le Myanmar Royal Apollo timi Sehzung an si ii, minung-786 rian tuanmi an si…\nBeer din hi a tha an tinak a um lem lo, asi natein beer in thil tha le damnak tampi tuah khawh an si hna. Cu hna cu a tang ah fianhmi hi an si hna. (1)Sam sau a fawi ter Beer ah vitaminB le Silicon timi ai tel ruang ah , beer hrai khat in na lu cu ituh law, na sam kheuhnak kha, hmeh piak hna. Minutes 5 hrawng an tuah hnu ah ,na sam cu thiang tein…


KAN TEI HRIMHRIM LAI AN TI CANG, FIANGTEIN AN LANGHTER DIH – The Chinlung Post\nKawlram mipi 85% nih tulio ramchung buainak ah teinak kan hmuh lai tiah an chim. Hi konghe pehtlaiin ramchung ramtthen le ramkulh 14 ah dottletnak an tuah hna i, zatuak 85% nih teinak kan hmuh lai tiah an chim. Hi lio caan ah zatuak 4.5% nih cun teinak kan co lai tiah kan zumh lo an ti ve. Cun 11.1% nih cun teinak kan hmuh ding le hmuh lo ding kan chim kho lo an ti.\nRelchih: Moral of terrorists Burma army; Tukar hrawng hi US ralkap I special force I ralbawi pakhat he kan ichawn lengmang. Burma ram politics lei thil sining le ralkap cawlcangh ning kong kan iruah tawn. Zei ca tiah amah kha US cozah nih Burma ram tulio thil sining hi ngiat thlai ding le cozah sin ah thil sining report pek ding ah an fial mi asi caah asi. Bia tampi kan iruah mi ah tulio kawl ralkap kong achim mi pakhat;\nBurma ralkap hi thinlung “Moral” lei in a niam bik an phak lio can asi. Raltuk an thiam lo nih dangkhat, raltuk duhnak thinlung an neih lo mi dangkhat ai phua. Atu lio KIA le KNLA nih an va nam mi camp poh fawite in an lak khawh dih mi nih hin thil sining tampi a langhter. Ralkap timi cu an hruaitu cung ah bochannak le zumhnak a um tilo hnu ah cun thinlung a zor “moral” atla I a rawk mi ralkap ah ai chuah tawn. Mah cu lam cu kawl ralkap hi a neih cuahmah mi an lo a ti. Credit: Salai Bawi Lian Mang.


Paletwa Myoh Pawng Ah An Chiah Mi TV Tower Cu AA Ralhrang Nih An Hrawh Piak Dih Hna – Chin 11 News\nPaletwa Myoh Pawng Ah An Chiah Mi TV Tower Cu AA Ralhrang Nih An Hrawh Piak Dih Hna\nPaletwa myoh pawng tlangpar ah an chiah mi TV Tower hna cu AA ralhrang pawl nih nizan May 7 ah khan an kan hrawh piak dih tiah Paletwa myoh chung ah a um mi nih an chim.\nHi kong he pehtlai in Paletwa myoh chung ah a um mi pakhat nih a chim ning ah cun “Paletwa myoh chung ah TV Tower hna cu nizan zamtim ah khan a rawh hi a si. TV Tower kan chiah nak tlangpar ah TV Tower an um ti hna lo, hika hmunhma hrawng hi AA ralhrang pawl an rak um nak hmunhma zong a si caah anmah lo nih cun a hrawk ding an um lo. Hi TV Tower hi acozah lei nih an kan tuah piak mi a si caah AA ralhrang nih an hrawh bia a si ko” tiah zong Paletwa khua mi hna nih cun an chim.\n2020 kum thok hrang khan cun Tatmadaw le AA ralkap karlak ah faktuk in kahdoh nak a chuah lengmang hnuin Tatmadaw nih AA cu ralhrang ansi tiah an ti hna hnuin kahdoh nak zong hi a zualhma chin lengmang nak a si tiah zong an chim.\nPaletwa pengkulh chung ah kahdoh nak a zualhma tuk cang ruang ah Paletwa, Sami le Miza khua hrawng ah ralzam a phan mi hna hi minung 9000 an si cang hna. Cu ralzam 9000 hna cu sianginn, biakinn le inn ngan deuh mi hna pawl le chungkhat pawl sinah a si khawh chung in an um ve hna tiah zong theih a si.


Kawlram Ah Cuap Cancer A Tam Chin – Chin 7 News\nKawlram Ah Cuap Cancer A Tam Chin\nOctober 31, 2018 admin MYANMAR 0\nYangon Speciality Hospital i doctor pakhat a simi U Win Naing nih a chim i kawlram ah cuap cancer a karh chih yhluahmah a ti. Hi cuap cancer a chuahnak hi kuak zuk ruangah le thli thurhnawm ruangah a si a ti.\nA chimnak ahcun cuap cancer a ngeimi minung 10 lakah 8 hi cu kuak a zumi an si lo le sahdah a tawngmi an si a ti.\nA chimnak ahcun an siizung ah hin thlakhat ah minung 150 in 200 karlak nih an cuap i zohter dingin an ra tawn i culak ahcun minung 10 ah 8 poh hi cuap cancer an ngei peng, a thawk ka siseh a vun cei deuh hnu siseh.\nHi cuap cancer a ngeimi pawl hi kum 20 in kum 80 karlak an si i cu lakah cun kum 40 in 60 kar hi an tambik a ti. Hi cuap cancer a thawknak a ruang hi kuak zuk ruang deuh ah a si i cu lawng si loin kuak a zuu lo nain an chungkhar ah a zuumi a ummi hna zong cancer hi an ngei ttheu.\nVawlei cungah hi kum a tling cangmi kuak a zuumi hi minung 1 billion leng an um i m in nung 7 million pawl an thihnak a ruang hi kuak le sahdah ruangah a si ttheu. Hi lak ah hin siifak ram pawl ko hi kuak le sahdah ruangah a thimi an tam khin an ti.\nNurse pakhat nih mizaw 100 a thah hna, thih hlan lo thong an thlak ve


InnpiMalaysiaA Umnak Inn Chungah A Thi Cia In Myanmar Nu Cu Hmuh A Si\nMarch 13, 2018 Salai Robert Ngun Sang Malaysia 0\nKuala Lumpur, Pandan Indah sang ah Myanmar nu pakhat cu thah a si hnuah a thi le a hnai he a umnak inn chungah hmuh a si.\nA ruak in hmuhmi Myanmar nu cu kum 40 hrawnghrang minung a si i a ihkhun cungah thi le hnai he hmuh a si, cun a hmai ah a baan ah hmape an um hna.\nHi Myanmar nu i a ruak cu Cawn Nikhatni, March 12 ahkhan Myanmar mi, a hawipa nih zaanlei sml 2: 52 hrawngah a hmuh hi a si tiah Ampang Jaya OCPD palik bawi chang Hamzah Alias nih a chim..\n“Amah [Myanmar nu] hi phone in chawnh khawh a si ti lo hnuah a hawipa hi a umnak inn ahcun a va kal. Innka zong a rak i ong dih i a chung a luh tikah a thimi a nu le a fapa bawhte a tah len cu a va hmuh”, tiah Hamzah Alias nih cun a chim chih.\nHi Myanmar nu hi ramdangmi pawl ngandamnak lei checknak tuahmi company pakhat ah rian a tuanmi a si tiah theih a si.\n“Hi thil cang kong hlathlainak tuahnak caah Myanmar mi, kum 26 pa pakhat cu kan tlaih chung. Hmaizarh Cawn Nihnihni tiang kan hren chung rih ko”, tiah Hamzah nih cun a chim chih.


Dai Tein Um Ko Hna Usih, I Kahdoh Cu Kan Duh Hrim Lo – Buanchukcho\nThantlang Ralkap nih “Kan nih cu i kah kan duh lo, dai tein um kan duh. Thantlang zong dai tein um ko seh, motor zong zalon tein lut chuak ko sehlaw Facang edin dang a phor mi motor hna zong kan kham in kan tlai hna lo” tiah an chim ti asi. Hi thawngpang hi Nihin Thantlang pumh a dih hnu ah Ralkap lei minung nih Mino sin ah a chim mi a si tiah The Chinland Post nih a tarlangh.\nThantlang Baptist Church Zingpumhnak ah Ralkap nih GAD lei nih mino ton kan i duh hna anti caah pumhdih in Hall ah ton biaruahnak an ngei.Thantlang ralkap sakhan ah lutlai ralbawi nih,” A hlan ah an kan kah nizan zong an kan kah caah kan lung a tha lo. Kan mah nih cun meithal hmang loin dai tein um usihlaw kan duh ko.\nKhuami dai tein um ko ulaw ahlan bantuk in motor zong lutchuak ko seh, Facang le eidin dang phurmi motor hna zong kan kham in kan tlai lai lo dai tein Thantlang cu um ko seh”, tiah a chim (Nizan zan sml 9:15pm ah ralkap sakhan in meithal thawng zun 15 leng a thang i bomb zong voihnih a puak) Credit: The Chinland Post\nKDPF nih Non-CDM Zung le Mi rawitu(Dalaan) Inn pawl an khangh piak hna, ralzaam 1000 renglo an um cang


U.S aum patung pa ralring pek nak - Hakha Times\nWarning: Catialtu nih a theimi thilsining kha website ngeitu kan mah sin ah post an kan fial mi asi, Hi thil kong kanmah he pehtlaihnak aum lo.\nUS ah aum mi patung no pa khat cu nupi le fa pa thum angei cang mi asi i, us an phan nak hi asau ngai cg. Laitlang lei zong a tlung cang i nu Kip kha a va hlen hna i, tlangval ka si ati hna, khua Kip ah nungak pawl cu a rak ton hna, USa kir hnu ah an nu nih a theih i an i then, an nu he cun an i fon than ti thawng Kan thei i Aw azia a remh ko cang lai ka ti i a tu catialtu Kei mah zong Ka lawm ngai.\nAn i fonh a tlawmpal ah a pasal he khuasa mi nu pakhat cu a helh riangmang i aduh paoh in nupa si nak nak zong a tuah pi cun kan nu he kan sinpi lo a ti. Nu pi caah bak ah kan duh ati i mah nutung he cu can an hmang tti a tam deuh. Anupi cu overtime ka tuan tiah a hlen lengmang.\nCun a helh mi nutung nu zong cu an pa an i then i ka thin aka khenh tuk i kai sum khawh tilo caah hi ca hi ka tial mi asi. Anupi konf hi a nungak helh mi hna sin paoh ah a thang achiat a then nih le a then fawn lo .\nmah an nu te hi ka zoh ah in ka zangfah tuk. mi lung sau te asi cun an pa nih hin atuahto tuk ko nain an pa hi a dawttuk rih. Ka zangfah ka celh lo ka far ka siter ah hin ka thinlung nih a tuar kho lo. Cun an pa hi nu Kip sin ah tlangval ka si an ti hna lai, cun nupi a ngeih a thei mi sin ah kan nu hi ka duh lo an ti hna lai.\nkan sinpi loh an ti hna lai a asining hi lai nu nih rak ralring uh nu tampi a hlen cang hna mi hrawkhrawl taktak asi. Amui zoh nak ah cun mi tha mi dai te ko khi alo. Atak. mi tha lo mi hrawkhrawl taktak asi.\nRalring nak pek lo ah cun Kan far le kan fale cung zong ah atuah sual lai caah ka tial mi asi. Hi hnu I a zia a thinh lo I mi Nuva then hna le mi nungak Kip ca akuat than hna ka theih rih ahcun. A khua le a min le a hmanthlak ka post chih cang lai. Rak i ralring seh mipi theih in cahi ka tialhmasa mi asi. Mi nuva a daw ko mi na then hna. Mi fanu fa a hna ngaktah in na chiah hna.\nNa far le na fanu kha nangmah nih mi fa nu na tuah bantuk khan an i tuah piak seh law na duh lai maw? Mi nupi vah sual pi nak ding ah maw na motor thlalang hna na naah ter. Na sining hi Phun dih na duh maw? Nan nu zong kha rak thang chiat ti hlah, rak nehsawh ti hlah.\nZah hngal lo pa na sining hi i philh hlah. Mi nupi hmanh ai duh mi pa cu zei bantuk pa dah ka si ti hi nai hngal maw? Mi kip sin ah cun nai chim thiam . Nih chuak deuh khi na si. Nangmah nih na tuah ko mi zong kha nan nu kha rak puh ti hlah. Na sualnak kha nan nu sual nak in khuh rak i tim ti hlah mu. cun an nu zong hi apalh ve nak pakhat cu an pa nih a chimmi poh a zumh dih i a aukanh tuk ve tawn, a sining taktak hngalh a duh lo. Mah ca hi a hmu mi Kip nih rak share cio uh. Na hawi kom le na farle na fa nih an i ralring nak ah tiah catialtu nih a chim.\nNote: hi thilcang mi hi catialtu thil sining theitu nih website ngeitu sin ah post a kan fial caah kan rel dih hnu ah mipi ralrinnak caah post awk a tlak ko tiah kan ruah caah kan post mi asi. Cu caah details te in kan rak langhter lo nak asi.\nBy Hakha July 26, 2018\nChin miphun a kan dirhkamh pengtu British ram i MP asimi Baroness Cox nih, Chin ramzal...


Salute SGM Biak Ceu(CNA Veteran).SGM Biak Ceu a donghnak upatpeknak – Hakha Cherry\nSGM Biak Ceu he in 2011 ah avoikhatnak kan i theih hi a si. Kei hi TB zawtnak ka ngeih lonak certificate lak ah Hospital ah ka rak kal, cu ahcun amah zg cu-cu hospital ahcun arak ra ve. Lawi lei kha ka motor in ka phorh pah i bia zaza kan i ruah.\n“Ka u US na phak hlan ah Zei rianttuan dah na si?”tiah ka rak hal.Cun, ram le miphun caah attuanmi a si kha ttha tein a ka chimh. Ram le Miphun caah na rak ttuan bal cu na cungah kai lawm tuk tiah lomhnak bia ka rak chimh. Amah zong arak i lawm tuk ve.\nKa sin i a chimmi bia pahnih.2013 February zarhhnihnak zarhpi ni cu Pu Lian Cung he CC phaisa cazin tuah dingah Pu Van Neih Thang te inn ah kan rak kal. Pu Van te inn kan phak cu SGM Biak Ceu nih a rak len lio a si. Pu Van nih theihternak akan tuah i cu lio a chimmi bia cu “Kanmah cu kan upa/tar cang i zei pipa kan tuah kho ti lo , nanmah mino nih hiti ram le miphun caah nan cawl hi cuh” ati i ai lomhnak mitthli a hai. “Kan ram le miphun cu mino nan kut cungah a um” tiah lomhnak le forhfialnak zong akan chimh.\nZanlei mui chupchap ah an inn ah ka va thlah, cu i a ka chimh rihmi pakhat ka philh khawh lo mi cu “kan ram le miphun hi NGO nih an hrawh sual lai ka phang. Ram rian ah kan i biatak lo ahcun NGO nih kan ram ahrawh te lai “ tiah a ka chimh.\n“Pu Biak ,ram le miphun caah na rak ttuan ciami cungah upat le hmaizah kan in pek.”Hi cabia hi kan pu Pu Biak Ceu ruak thlah can ah ,,,A reltu nan zate cungah kai lawm.Photo credit: Pu Van Neih Thang and Biak Ceu.“Rest In Peace “Credit-Benjamin Lian